cyanic-selkie/wikianc huggingface dataset:
ഇന്ത്യൻ ഭരണസംവിധാനം
ഇലക്ഷൻ കമ്മീഷൻ
പാർലമന്റ്‌ നിയമസഭാ തിരഞ്ഞെടുപ്പുകളിലേക്കോ, രാഷ്ട്രപതി, ഉപരാഷ്ട്രപതി തിരഞ്ഞെടുപ്പുകളിലേക്കോ മേൽനോട്ടം വഹിക്കുന്നതിനാണ്‌ ഇലക്ഷൻ കമ്മീഷൻ വിഭാവനം ചെയ്തിരിക്കുന്നത്‌. ചീഫ്‌ ഇലക്ഷൻ കമ്മീഷണറേയും, ആവശ്യമെങ്കിൽ മറ്റു കമ്മീഷണർമാരെയും നിയമിക്കുന്നത്‌ രാഷ്ട്രപതി ആണ്‌. സുപ്രീം കോടതി ജഡ്ജിയേ തത്സ്ഥാനത്തുനിന്നു മാറ്റുന്ന അതേ നടപടികൾ കൊണ്ടേ ചീഫ്‌ ഇലക്ഷൻ കമ്മീഷണറെ കാലാവധിക്കു മുൻപ്‌ മാറ്റാൻ കഴിയുകയുള്ളു.
വർഗ്ഗം:ഇന്ത്യയിലെ ഭരണസംവിധാനങ്ങൾ
നരസിംഹ് മേത്ത
പതിനഞ്ചാം നൂറ്റാണ്ടിൽ ഗുജറാത്തിൽ ജീവിച്ചിരുന്ന ഭക്തകവിയാണ് നരസിംഹ് മേത്ത(1414? – 1481?). ഭക്തശിരോമണിയായ അദ്ദേഹം നിരവധി ഭക്തി ഗീതങ്ങൾ രചിച്ചിട്ടുണ്ട്. ഗുജറാത്തിയിലെ ആദി കവിയെന്നറിയപ്പെടുന്ന ഇദ്ദേഹം ഗുജറാത്തിലും ഉത്തര ഭാരതത്തിലും വളരെ ആദരിക്കപ്പെടുന്നു. വൈഷ്ണവ ജൻ തൊ എന്ന പ്രശസ്തമായ ഭജനം ഇദ്ദേഹത്തിന്റെ രചനയാണ്‌.
ജീവിതരേഖ
സൗരാഷ്ട്രത്തിലെ ഭാവ്നഗർ ജില്ലയിലുള്ള തലജ ഗ്രാമത്തിലെ ഒരു നഗർ ബ്രാഹ്മണ കുടുംബത്തിൽ ജനിച്ചതായി വിശ്വസിക്കപ്പെടുന്നു. വീട് ഉപേക്ഷിച്ച്, അടുത്തുള്ള വനത്തിലെ ശിവ ലിംഗത്തിൻ മുന്നിൽ നിരാഹാരനായി തപസ്സിരുന്ന അദ്ദേഹത്തിനു മുന്നിൽ ഏഴുദിവസത്തിനു ശേഷം ഭഗവാൻ ശിവൻ പ്രത്യക്ഷനാവുകയും അദ്ദേഹത്തിന്റെ ആവശ്യ പ്രകാരം വൃന്ദാവനത്തിൽ രാസലീലയാടുന്ന ശ്രീ കൃഷ്ണനെയും ഗോപികമാരെയും കാണിച്ചു കൊടുക്കുകയും ചെയ്തു. ഈ ദിവ്യദർശനത്തിൽ ആമഗ്നനായി ആനന്ദതുന്ദിലനായ അദ്ദേഹം കൈയിലിരുന്ന പന്തത്തിലെ തീ കൊണ്ട് കൈ പൊള്ളിയത് പോലും അറിഞ്ഞില്ല എന്നാൺ ഐതിഹ്യം. ശ്രീ കൃഷ്ണ പരമാത്മാവിന്റെ നിർദ്ദേശ പ്രകാരം അദ്ദേഹത്തിന്റെ അപദാനങ്ങളും രാസലീലയുടെ മാധുര്യവും കീർത്തിക്കുന്നതിൻ ജീവിതം സമർപ്പിച്ചു എന്നാൺ വിശ്വാസം. അദ്ദേഹം 22,000 ഭക്തി ഗീതങ്ങൾ രചിച്ചിട്ടുണ്ട്. ജുനാഗഡിൽ ഭാര്യ മനേക്‌ബായിയോടും രണ്ട് കുട്ടികളോടും കൂടി അതി ദരിദ്രമായ അവസ്ഥയിലായിരുന്നു കഴിഞ്ഞിരുന്നത്. ജാതി, വർണ്ണ, ലിംഗ ഭേദം കൂടാതെയുള്ള പെരുമാറ്റവും കീർത്തനങ്ങളിലെ രാസലീല വർണ്ണനയും നഗർ ബ്രാഹ്മണർക്കും മറ്റ് ഉയർന്ന സമുദായകാർക്കും ഉൾക്കൊള്ളുവാനാവാത്തതിനാൽ അവരുടെ ശക്തമായ എതിർപ്പുകളേയും അവഹേളനങ്ങളേയും നേരിടേണ്ടി വന്നു. അദ്ദേഹത്തിന്റെ ജീവിതത്തിലെ അതിപ്രശസ്തങ്ങളായ ചില ഐതിഹ്യങ്ങളാൺ മാമേരു സംഭവം (മകളുടെ ഗർഭത്തിന്റെ ഏഴാം മാസം ഗുജറാത്തിലെ ആചാരമനുസരിച്ച് ശ്വശുരർക്ക് നൽകേണ്ട മാമൂലുകൾ നൽകാൻ ദാരിദ്യം അനുവദിക്കാത്തതിനാൽ ഭഗവാൻ സഹായിച്ചത്),ഹുണ്ടി സംഭവം (ദരിദ്ര ഭക്തന്റെ പണയാധാരം ഭഗവാൻ തന്നെ ഒഴിപ്പിച്ചത്), ഹാര സംഭവം(രാ മണ്ടലികൻ എന്ന രാജാവിന്റെ ആജ്ഞയനുസരിച്ച് നിരപരാധിത്വം തെളിയികാൻ ഭഗവാൻ തന്നെ മാല അണിയിക്കണമെന്ന നിബന്ധന പാലിച്ചത്),മുതലായവ.1458-1511 ലെ മഹമൂദ് ബേഗദയുടെയും മറ്റു മുസ്ലിങ്ങളുടെയും നിരന്തരമായുള്ള ആക്രമണങ്ങൾക്ക് ശേഷം ജുനാഗഡ് ഗുജറാത്ത് സുൽത്താൻ ഭരണത്തിൻ കീഴിലായി.ഇതിന്റെ പ്രത്യാഘാതങ്ങളിൽ നിന്നും രക്ഷനേടാനായി അദ്ദേഹത്തിൻ മംഗ്രോളിലേയ്ക്ക് പോകേണ്ടി വന്നു. അവിടെ വെച്ച് 66ാം വയസ്സിൽ പരമാത്മാവിൽ വിലയം പ്രാപിച്ചു.
External links
വിഭാഗം:ഗുജറാത്തി കവികൾ
ഇന്നർ ന്യൂക്ലിയാർ പാളി
റെറ്റിനയുടെ ഇന്നർ ന്യൂക്ലിയർ പാളി അല്ലെങ്കിൽ ലെയർ ഓഫ് ഇന്നർ ഗ്രാന്യൂൾസ്, അടുത്തടുത്തായ് പായ്ക്ക് ചെയ്ത നിരവധി കോശങ്ങളാൽ നിർമ്മിതമായ പാളിയാണ്. ഈ കോശങ്ങളിൽ ബൈപോളാർ കോശങ്ങൾ, ഹോറിസോണ്ടൽ സെല്ലുകൾ, അമക്രൈൻ സെല്ലുകൾ എന്നിങ്ങനെ മൂന്ന് തരം കോശങ്ങൾ ഉണ്ട്.
ഹൊറിസോണ്ടൽ സെല്ലുകൾ
പരന്ന സെൽ ബോഡികളുള്ള ഹൊറിസോണ്ടൽ സെല്ലുകൾ റെറ്റിനയിലെ ഇന്നർ ന്യൂക്ലിയർ പാളിയുടെ പുറം ഭാഗത്ത് സ്ഥിതിചെയ്യുന്നു.
അവയുടെ ഡെൻഡ്രൈറ്റുകൾ ഔട്ടർ പ്ലെക്സിഫോം പാളിയിൽ നിരവധി ശാഖകളായി വിഭജിക്കുന്നു, അതേസമയം അവയുടെ അച്ചുതണ്ടുകൾ കുറച്ച് ദൂരത്തേക്ക് തിരശ്ചീനമായി നീണ്ട് ഒടുവിൽ അതേ പാളിയിൽ വ്യാപിക്കുന്നു.
അമക്രൈൻ കോശങ്ങൾ
അമക്രൈൻ സെല്ലുകൾ റെറ്റിനയിലെ ഇന്നർ ന്യൂക്ലിയർ പാളിയുടെ ആന്തരിക ഭാഗത്താണ് കാണപ്പെടുന്നത്. അവയുടെ ഡെൻഡ്രൈറ്റുകൾ ഇന്നർ പ്ലെക്സിഫോം പാളിയിൽ വിപുലമായ മാറ്റത്തിന് വിധേയമാകുന്നു. അവയ്ക്ക് ആക്സിസ്-സിലിണ്ടർ പ്രോസസുകൾ ഉണ്ടെന്ന് ഇതുവരെ തെളിയിക്കപ്പെട്ടിട്ടില്ലാത്തതിനാലാണ് ഈ പേര് നൽകിയിരിക്കുന്നത്.
പരാമർശങ്ങൾ
വർഗ്ഗം:നേത്രവിജ്ഞാനം വർഗ്ഗം:കണ്ണ് വർഗ്ഗം:നേത്ര ഘടന
രാജാബായി ക്ലോക്ക് ടവർ
ദക്ഷിണ മുംബൈയിലെ ഒരു ഘടികാര ഗോപുരമാണ് രാജാബായി ക്ലോക്ക് ടവർ. മുംബൈ യൂണിവേഴ്സിറ്റിയിലെ ഫോർട്ട് ക്യാമ്പസിനുള്ളിലാണ് ഇത് സ്ഥിതി ചെയ്യുന്നത്. 85 മീറ്റർ (280 അടി, 25 നിലകൾ) ആണ് ഈ ഗോപുരത്തിന്റെ ഉയരം.
ചരിത്രം
ഇംഗ്ലീഷ് വാസ്തുശില്പിയായ സർ ജോർജ് ഗിൽബർട്ട് സ്കോട്ട് ആണ് രാജബായി ക്ലോക്ക് ടവർ. ഡിസൈൻ ചെയ്തത്. എന്നാൽ ഇദ്ദേഹം ഒരിക്കൽ പോലും ഇന്ത്യയിൽ വന്നിരുന്നില്ല. 1869 മാർച്ച് 1-ന് സ്ഥാപിതമായ ഈ കെട്ടിടം 1878 നവംബറിലാണ് പൂർത്തിയായത്. അക്കാലത്ത് മുംബൈയിലെ ഏറ്റവും ഉയരമുള്ള കെട്ടിടമായിരുന്നു ഇത്. ആകെ നിർമ്മാണച്ചെലവ് 550,000 രൂപയായിരുന്നു. ആ കാലഘട്ടത്തിൽ രാജകുടുംബത്തിന്റെ മൊത്തം ചെലവ് 550,000 രൂപയായിരുന്നു. നിർമ്മാണച്ചെലവിന്റെ ഒരു ഭാഗം ബോംബെ സ്റ്റോക്ക് എക്സ്ചേഞ്ചിലെ ഒരു സമ്പന്നനായ ബ്രോക്കർ, പ്രേംചന്ദ് റോയ്ചന്ദ് സംഭാവനയായി നൽകി. അദ്ദേഹത്തിന്റെ മാതാവായ രാജബായിയുടെ സ്മരണയ്ക്കായി ടവറിന് അവരുടെ പേരിടുകയാണുണ്ടായത്. പ്രേംചന്ദ് റോയിയുടെ അന്ധയായ അമ്മ ജയിൻ മതാചാരപ്രകാരം അസ്തമയത്തിനു മുൻപായി ഭക്ഷണം കഴിച്ചിരുന്നു. ആരുടെയും സഹായമില്ലാതെ സമയം അറിയാൻ ടവറിലെ മണി അവരെ സഹായിച്ചതായി പറയപ്പെടുന്നു.
2013 ഒക്ടോബർ മുതൽ 2015 മേയ് 11 വരെ അനന്ത ഗാർവർ (ഹെറിറ്റേജ് സൊസൈറ്റി), ഡോ. രാജൻ വെലുക്കർ (മുംബൈ യൂണിവേഴ്സിറ്റി വൈസ് ചാൻസലർ), എൻ. ചന്ദ്രശേഖർ (ടാറ്റ കൺസൾട്ടൻസി സർവീസസ്) എന്നിവരുടെ മേൽനോട്ടത്തിൽ ഈ ടവർ നവീകരിക്കപ്പെട്ടു.
അവലംബം
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
പട്ടാളം
ഒരു രാജ്യത്തെ കരസേനാ വിഭാഗത്തെയാണു പട്ടാളം എന്നു വിളിക്കുന്നത്‌. വിശാലമായ അർത്ഥത്തിൽ കരസേന, നാവികസേന, വ്യോമസേന എന്നീ വിഭാഗങ്ങൾക്കു പൊതുവായും "പട്ടാളം" എന്ന് വിളിക്കാറുണ്ട്. ഇന്നു ലോകത്തിലുള്ളതിൽ വച്ച് ഏറ്റവും വലിയത് 22,50,000 സജീവ പട്ടാളക്കാരും 8,00,000 റിസർവ് പട്ടാളക്കാരുമുള്ള പീപ്പിൾസ് ലിബറേഷൻ ആർമി എന്ന പേരിലറിയപ്പെടുന്ന ചൈനീസ് പട്ടാളമാണ്.
പേരിനു പിന്നിൽ
വർഗ്ഗം:പട്ടാളം
ആബൺ ന്യൂയോർക്ക്
ആബൺ അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് കെയുഗ കൗണ്ടിയിൽ മദ്ധ്യ ന്യൂയോർക്കിലെ ഫിംഗർ തടാകങ്ങളിലൊന്നായ ഓവാസ്കോ തടാകത്തിന്റെ വടക്കേയറ്റത്ത് സ്ഥിതിചെയ്യുന്ന ഒരു നഗരമാണ്. 2010 ലെ സെൻസസ് പ്രകാരം നഗരത്തിലെ ജനസംഖ്യ 27,687 ആയിരുന്നു. കെയുഗ കൗണ്ടിയിലെ ഏറ്റവും വലിയ നഗരം എന്ന നിലയിൽ ഇത് കൗണ്ടി ആസ്ഥാനവും പരമാവധി സുരക്ഷയുള്ള ആബൺ കറക്ഷണൽ ഫെസിലിറ്റിയുടെ പരിസരവും വില്യം എച്ച്. സിവാർഡ് ഹൌസ് മ്യൂസിയവും അടിമത്വ വിരുദ്ധ പോരാളി ഹാരിയറ്റ് ടബ്മാന്റെ ഭവനം നിലനിൽക്കുന്നിടവുമാണ്.
ചരിത്രം
യൂറോപ്യൻ സമ്പർക്കത്തിനും ചരിത്രരേഖകൾക്കും നൂറ്റാണ്ടുകൾക്ക് മുമ്പായി ആബൺ നഗരത്തിനു ചുറ്റുമുള്ള പ്രദേശം ഹൌഡെനോസൗനി വർഗ്ഗക്കാരുടെ അധീനതയിലുള്ള പ്രദേശമായിരുന്നു.
പടിഞ്ഞാറൻ ന്യൂയോർക്കിൽ വിപ്ലവാനന്തര കാലഘട്ടത്തിലെ കുടിയേറ്റകാലത്ത് 1793 ലാണ് ആബൺ സ്ഥാപിതമായത്. അമേരിക്കൻ വിപ്ലവകാലത്ത് ഇറോക്വോയിസിനെതിരായ സള്ളിവൻ-ക്ലിന്റൺ പ്രചാരണത്തിലെ മുൻ പട്ടാളക്കാരനായിരുന്നു സ്ഥാപകനായ ജോൺ എൽ. ഹാർഡൻബർഗ്. ഹാർഡൻബർഗ് തന്റെ ശിശുവായ മകളോടും രണ്ട് ആഫ്രിക്കൻ-അമേരിക്കൻ കൂലിത്തൊഴിലുകാരായ ഹാരി, കേറ്റ് ഫ്രീമാൻ എന്നിവരോടൊപ്പം ഒവാസ്കോ നദിയോരത്ത് താമസമാക്കി. 1806-ൽ അദ്ദേഹത്തിന്റെ മരണശേഷം, ഹാർഡൻബർഗിനെ ആബണിലെ നോർത്ത് സ്ട്രീറ്റ് സെമിത്തേരിയിൽ സംസ്കരിക്കുകയും നഗരത്തിലെ പുതുതായി തുറന്ന ശ്മശാനത്തിലെ ആദ്യത്തെ സംസ്കാരമായി  1852-ൽ ഫോർട്ട് ഹിൽ സെമിത്തേരിയിൽ പുനസംസ്കരിക്കുകയും ചെ്യതു. സമൂഹം ഹാർഡൻബർഗിന്റെ ധാന്യമില്ലിനും തടിമില്ലിനും ചുറ്റുപാടുമുള്ള പ്രദേശത്ത് വളർന്നു.
ഔറേലിയസ് പട്ടണത്തിലെ ഹാർഡൻബർഗ്സ് കോർണേഴ്‌സ് എന്ന് ആദ്യം അറിയപ്പെട്ടിരുന്ന ഈ വാസസ്ഥലം 1805 ൽ കൗണ്ടി സീറ്റായി മാറിയതോടെ ആബൺ എന്ന് പുനർനാമകരണം ചെയ്യപ്പെട്ടു. 1815 ൽ ഇത് ഒരു സംയോജിത ഗ്രാമമായി മാറിയ ഇത്, 1848 ൽ ഒരു നഗരമായി ചാർട്ടർ ചെയ്യപ്പെട്ടു. 1825 ൽ തുറന്ന ഇറി കനാലിൽ നിന്ന് ഏതാനും മൈലുകൾ മാത്രം അകലെയായിരുന്ന ഇത്, പ്രാദേശിക ഫാക്ടറികൾക്ക് വിലകുറഞ്ഞ രീതിയിൽ വടക്ക് അല്ലെങ്കിൽ തെക്ക് ചരക്കുകൾ കയറ്റി അയയ്ക്കാൻ അനുവദിച്ചു. 1871-ൽ, ലെഹി വാലി റെയിൽ‌റോഡിന്റെ ധനസഹായത്തോടെ സതേൺ സെൻ‌ട്രൽ റെയിൽ‌റോഡ് പ്രാഥമികമായി പെൻ‌സിൽ‌വാനിയയിലെ ഏഥൻസിൽ നിന്ന് ആബൺ വഴി കൽക്കരി ഫെയർ ഹാവനിലെ ഒന്റാറിയോ തടാകത്തിലെ വാർഫുകളിലേയ്ക്ക് എത്തിക്കാൻ ഒരു റെയിൽപ്പാത പൂർത്തിയാക്കി.
1818 മുതൽ 1939 വരെയുള്ള കാലഘട്ടത്തിൽ, ആബൺ അമേരിക്കയിലെ പ്രമുഖ ദൈവശാസ്ത്ര സെമിനാരികളിലൊന്നായ ആബർൺ തിയോളജിക്കൽ സെമിനാരിയുടെ കേന്ദ്രമായിരുന്നു. മഹാമാന്ദ്യത്തിന്റെ ഫലമായി സാമ്പത്തിക ബുദ്ധിമുട്ടുകൾ നേരിട്ട 1939 ൽ സെമിനാരി ന്യൂയോർക്ക് നഗരത്തിലെ യൂണിയൻ തിയോളജിക്കൽ സെമിനാരിയുടെ കാമ്പസിലേക്ക് മാറ്റി സ്ഥാപിച്ചു. ആബൺ തിയോളജിക്കൽ സെമിനാരിയുടേതായി ഇന്നു നിലനിൽക്കുന്ന ഒരേയൊരു കെട്ടിടം വില്ലാർഡ് മെമ്മോറിയൽ ചാപ്പലും തൊട്ടടുത്ത് റോച്ചെസ്റ്ററിലെ ആൻഡ്രൂ ജാക്സൺ വാർണർ രൂപകൽപ്പന ചെയ്ത്, ലൂയിസ് കംഫർട്ട് ടിഫാനി അന്തർഭാഗാലങ്കരണം ചെയ്ത് ചായമടിച്ച ചില്ല് ജാലകങ്ങളുള്ള നെൽസൺ സ്ട്രീറ്റിലെ  വെൽച്ച് മെമ്മോറിയൽ ഹാളുമാണ്. നിലവിലുള്ളതും മാറ്റമില്ലാതെ തുടരുന്നതുമായ ഒരേയൊരു ടിഫാനി ചാപ്പൽ അകത്തള രൂപകല്പന ഇതാണ്.
ഇപ്പോൾ ആബൺ സിസ്റ്റം എന്നറിയപ്പെടുന്ന തടവുകാരെ കൈകാര്യം ചെയ്യുന്നതിനെക്കുറിച്ചുള്ള സമകാലിക ആശയങ്ങളുടെ മാതൃകയായി 1816-ൽ ആബൺ ജയിൽ (ഇപ്പോൾ ആബൺ കറക്ഷണൽ ഫെസിലിറ്റി) സ്ഥാപിക്കപ്പെട്ടു. ജയിലിലെ സൗകര്യവും അതിലെ അന്തേവാസികളേയും കാണുന്നതിന് സന്ദർശകരിൽനിന്ന് നിരക്ക് ഈടാക്കിയിരുന്നു. 1890 ഓഗസ്റ്റ് 6 ന് ഇലക്ട്രിക് കസേരയുപയോഗിച്ചുള്ള ആദ്യത്തെ വധശിക്ഷ ആബൺ ജയിലിൽ നടപ്പിലാക്കി. 1901-ൽ പ്രസിഡന്റ് വില്യം മക്കിൻലിയുടെ ഘാതകനായ ലിയോൺ സോൾഗോസിന്റെ വധശിക്ഷ അവിടെ നടപ്പിലാക്കി. ആബൺ സിസ്റ്റത്തിന്റെ ആശയങ്ങൾ ഉപേക്ഷിച്ചിട്ടുണ്ടെങ്കിലും, ജയിൽ ഒരു പരമാവധി സുരക്ഷാ കേന്ദ്രമായി തുടരുന്നുവെന്നു മാത്രമല്ല ഇത് അമേരിക്കൻ ഐക്യനാടുകളിലാകമാനമുള്ള ഏറ്റവും സുരക്ഷിതമായ ജയിലുകളിൽ ഒന്നാണ്.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
ശിപായി
പട്ടാളത്തിലെ സാധാരണ ജവാൻമാരെ വിളിക്കുന്ന പേരാണു ശിപായി (Sepoy). ഇന്ത്യയിലെ ബ്രിട്ടീഷ് ആധിപത്യകാലത്ത് ബ്രിട്ടീഷ് സേനയിലുള്ള ഇന്ത്യൻ ഭടൻമാരെ സൂചിപ്പിക്കുന്നതിന് ശിപായി എന്ന പദം ഉപയോഗിച്ചിരുന്നു. പിയൂൺ(Peon) എന്ന വാക്കിന്റെ സമാന പദമായും ഈ വാക്ക് ഉപയോഗിക്കാറുണ്ട്. പിയൂൺ എന്ന അർത്ഥത്തിൽ ഉപയോഗിക്കുമ്പോൾ ഓഫീസുകളിലെ സഹായി എന്നാണു അർത്ഥമാക്കുന്നത്. ഭടൻ എന്നർത്ഥമുള്ള സിപാഹി (പേർഷ്യൻ:سپاهی) എന്ന പേർഷ്യൻ വാക്കിൽ നിന്ന് ഉത്ഭവിച്ച് മലയാളത്തിൽ സാധാരണമായ പദമാണു "ശിപായി".
ബ്രിട്ടീഷ് ശിപായിമാർ
1857-ലെ ലഹളക്കാലത്ത് ഡെൽഹിയിലേക്കെത്തിയ വിമത ബ്രിട്ടീഷ് ശിപായിമാരെ പരാമർശിക്കുന്നതിന് തിലംഗ (Tilangas) എന്ന പേര് ദില്ലിക്കാർ ഉപയോഗിച്ചിരുന്നു. ഇത് തെലങ്കാനയെ സൂചിപ്പിക്കുന്ന ഒരു വാക്കാണ്. പതിനെട്ടാം നൂറ്റാണ്ടിലെ കർണാടിക് യുദ്ധങ്ങളുടെ കാലത്ത് ബ്രിട്ടീഷുകാർ ഇന്ത്യൻ ഭടൻമാരെ നിയമനം നടത്തിയിരുന്നത് തെലങ്കാന മേഖലയിൽനിന്നായിരുന്നു. എന്നാൽ ലഹളക്ക് കുറേക്കാലം മുമ്പുതന്നെ ബ്രിട്ടീഷുകാർ ശിപായിമാരുടെ നിയമനം അവധ് മേഖലയിൽനിന്നാക്കിയിരുന്നു. ലഹളക്കാലത്തെ ശിപായിമാരിൽ ഏറിയപങ്കും ഇന്നത്തെ ഉത്തർപ്രദേശ്, ബിഹാർ ഭാഗങ്ങളിൽ നിന്നായിരുന്നു. അതുകൊണ്ട് ദില്ലിക്ക് കിഴക്കൻമാർ എന്ന് സൂചിപ്പിക്കുന്നതിന് പൂർബിയകൾ എന്നും ശിപായിമാരെ ദില്ലിക്കാർ വിളിച്ചിരുന്നു. രണ്ടുവാക്കുകളും പുറംനാട്ടുകാർ വരുത്തൻമാർ എന്ന രീതിയിൽ ഇകഴ്ത്തിപ്പറയാനുപയോഗിച്ചിരുന്നതാണ്.
അവലംബം
Cipayo വർഗ്ഗം:ഇന്ത്യാചരിത്രം
ഔട്ടർ പ്ലെക്സിഫോം പാളി
കണ്ണിലെ റെറ്റിനയിലെ ന്യൂറോണൽ സിനാപ്സുകളുടെ പാളിയാണ് ഔട്ടർ പ്ലെക്സിഫോം പാളി. ഇന്നർ ന്യൂക്ലിയർ ലെയറിൽ നിന്നുള്ള ഹൊറിസോണ്ടൽ സെല്ലുകളുടെ ഡെൻഡ്രൈറ്റുകളും, ഔട്ടർ ന്യൂക്ലിയർ ലെയറിൽ നിന്നുള്ള ഫോട്ടോറിസെപ്റ്റർ കോശങ്ങളുടെ ആന്തരിക ഭാഗങ്ങളും തമ്മിലുള്ള സിനാപ്സുകളുടെ സാന്ദ്രമായ ശൃംഖല ഇതിൽ അടങ്ങിയിരിക്കുന്നു. അമക്രൈൻ സെല്ലുകൾ റെറ്റിന ഗാംഗ്ലിയൻ സെല്ലുകളുമായി സിനാപ്സ് ചെയ്യുന്ന ഇന്നർ പ്ലെക്സിഫോം ലെയറിനേക്കാൾ വളരെ കനംകുറഞ്ഞതാണ് ഈ പാളി.
ഔട്ടർ പ്ലെക്സിഫോം ലെയറിലെ സിനാപ്സുകൾ, റോഡ് സെൽ എൻഡിങ്ങ് അല്ലെങ്കിൽ കോൺ സെൽ ബ്രാഞ്ച്ഡ് ഫുട്ട് പ്ലേറ്റുകൾക്കും ഹൊറിസോണ്ടൽ സെല്ലുകൾക്കുമിടയിലാണ്. മിക്ക സിസ്റ്റങ്ങളിൽ നിന്നും വ്യത്യസ്തമായി, ലൈറ്റ് സിഗ്നൽ ലഭിക്കാത്തപ്പോഴാണ് റോഡ്, കോൺ കോശങ്ങൾ ന്യൂറോ ട്രാൻസ്മിറ്ററുകൾ പുറത്തുവിടുന്നത്.
ബാഹ്യ ലിങ്കുകൾ
വർഗ്ഗം:കണ്ണ് വർഗ്ഗം:നേത്രവിജ്ഞാനം വർഗ്ഗം:നേത്ര ഘടന
സ്റ്റൌ
ചൂടാക്കാൻ വേണ്ടി ഇന്ധനം കത്തിച്ച ഒരു അടഞ്ഞ സ്ഥലത്തെ അർത്ഥമാക്കുന്നതിനാണ് ഈ പദം സാധാരണയായി ഉപയോഗിക്കുന്നത്. ഒരു  സ്റ്റൌ ഉപയോഗിച്ച് അത്  സ്ഥാപിച്ച ഇടമോ   അല്ലെങ്കിൽ  അതിന്റെ മുകളിൽ സ്ഥാപിച്ചിരിക്കുന്ന വസ്തുക്കളോ ചൂടാക്കുന്നു. ഭക്ഷണം പാകം ചെയ്യാൻ ഉപയോഗിക്കുന്ന അടുക്കള സ്റ്റൌ, കൽക്കരി സ്റ്റൌ എന്നിങ്ങനെ പലതരം സ്റ്റൌകൾ ഉണ്ട്.
വായു മലിനീകരണത്തെക്കുറിച്ചുള്ള ആശങ്കകൾ കാരണം, വർഷങ്ങളായി സ്റ്റൌ  രൂപകൽപ്പന മെച്ചപ്പെടുത്താനുള്ള ശ്രമങ്ങൾ നടക്കുന്നു. ഉദാഹരണത്തിന്, പെല്ലെറ്റ് സ്റ്റൌ ഒരു തരത്തിലുള്ള ക്ലീൻ ബെർണിംഗ് സ്റ്റൌ ആണ്.ബൈ-ഉൽപ്പന്നങ്ങൾ അളവ് കുറച്ചു മരം പൂർണ്ണമായും കത്തിക്കുന്ന ഏർ ടൈറ്റിങ്‌ സ്റ്റൗ   ഇതരത്തിലുള്ള മറ്റൊന്നാണ്. എക്‌സ്‌ഹോസ്റ്റ് ഗ്യാസ് കുറക്കാൻ ഫിൽട്ടർ അല്ലെങ്കിൽ ഓഫ്‌ബർണർ പോലുള്ള ഒരു ഉപകരണം ചേർക്കുന്നതാണ് മലിനീകരണം കുറക്കാനുള്ള മറ്റൊരു സാധ്യത.
അടുക്കള സ്റ്റൌ
വർഗ്ഗം:താപനം സംവാതനം വാതാനുകൂലനം
കൗശിക് ബസു
പ്രശസ്തനായ ഇന്ത്യൻ സാമ്പത്തികശാസ്ത്രജ്ഞൻ ആണ് കൗശിക് ബസു(ജനനം:9 ജനുവരി 1952). ലോക ബാങ്കിന്റെ ഉപാധ്യക്ഷനും ചീഫ് എക്കണോമിസ്റ്റും ആയ ഇദ്ദേഹം കോർണൽ സർവകലാശാലയിലെ ''സി. മാർക്ക് പ്രൊഫസ്സർ ഓഫ് ഇന്റർനാഷ്ണൽ സ്റ്റഡീസും പ്രൊഫസ്സർ ഓഫ് എക്കണോമിക്സും'' ആയിരുന്നു. ഭാരത സർക്കാറിന്റെ മുഖ്യ സാമ്പത്തിക ഉപദേഷ്ടാവുമായിരുന്നു ഇദ്ദേഹം. 2008ൽ പദ്മഭൂഷൺ പുരസ്കാരം നൽകി ഭാരതം ഇദ്ദേഹത്തെ ആദരിച്ചു.
ഔദ്യോഗിക ജീവിതം
ലണ്ടനിൽ നിന്ന് പിഎച്ച്.ഡി പൂർത്തിയാക്കിയ ബസു റെഡിങ്ങ് സർവകലാശാലയിൽ കുറച്ചുനാൾ അധ്യാപകനായി പ്രവർത്തിച്ചു. 1977ൽ ഇന്ത്യയിൽ തിരിച്ചെത്തിയ അദ്ദേഹം ഡൽഹി സ്കൂൾ ഓഫ് എക്കണോമിക്സിൽ റീഡർ ഇൻ എക്കണോമിക്സ് ആയി ജോലിയിൽ പ്രവേശിച്ചു. പിന്നീട് അവിടെ എക്കണോമിക്സ് പ്രൊഫസ്സറായി അദ്ദേഹം മാറി. മസാച്ചുസെറ്റ്സ് ഇൻസ്റ്റിറ്റൂട്ട് ഓഫ് ടെക്നോളജി, ഹാർവാർഡ് സർവകലാശാല, പ്രിൻസ്റ്റണിലെ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡീസ്, ബെൽജിയത്തിലെ സെന്റർ ഫോർ ഓപ്പറേഷൻസ് റിസർച്ച് ആന്റ് എക്കണോമെട്രിക്സ്, ലണ്ടൻ സ്കൂൾ ഓഫ് എക്കണോമിക്സ് എന്നിവിടങ്ങളിൽ വിസിറ്റിങ്ങ് പ്രൊഫസ്സർ ആയിരുന്നു അദ്ദേഹം.
ഇതു കൂടാതെ കൊൽക്കത്തയിലെ ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിൽ വിസിറ്റിങ്ങ് സയന്റിസ്റ്റും ആയിരുന്നു അദ്ദേഹം.
എക്കണോമെട്രിക്സ് സൊസൈറ്റി ഫെല്ലോ ആയ കൗശിക് ബസു, ഡെവലപ്മെന്റ് എക്കണോമിക്സ്, ഗെയിം തിയറി, ഇൻഡസ്ട്രിയൽ ഓർഗനൈസേഷൻ, പൊളിറ്റിക്കൽ എക്കോണമി, എക്കണോമിക്സ് ഓഫ് ചൈൽഡ് ലേബർ എന്നീ വിഷയങ്ങളിൽ ഗവേഷണ പ്രബന്ധങ്ങൾ രചിച്ചിട്ടുണ്ട്. ഗെയിം തിയറിയിലെ ട്രാവലേഴ്സ് ഡിലൈമ പ്രശ്നം രൂപകല്പന ചെയ്തതും 1994ൽ കൗശിക് ബസു ആണ്.
1992ൽ ഡൽഹി സ്കൂൾ ഓഫ് എക്കണോമിക്സിൽ സെന്റർ ഫോർ ഡവലപ്മെന്റ് എക്കണോമിക്സ് സ്ഥാപിച്ച അദ്ദേഹം 1996 വരെ അതിന്റെ എക്സിക്യൂട്ടീവ് ഡയറക്ടർ സ്ഥാനവും വഹിച്ചു.
ബിബിസി ന്യൂസ് ഓൺലൈൻ, ഹിന്ദുസ്ഥാൻ ടൈംസ്, ബിസിനസ്സ് സ്റ്റാൻഡേർഡ് എന്നീ പ്രസിദ്ധീകരണങ്ങളിൽ കോളമെഴുത്തുകാരനായ ബസു, എക്കണോമിക്സിൽ പല ഗ്രന്ഥങ്ങളും ക്രോസ്സിങ്ങ്സ് അറ്റ് ബനാറസ് ജംഗ്ഷൻ എന്ന പേരിൽ ഒരു നാടകവും രചിച്ചിട്ടുണ്ട്.വരുമാനനികുതി വകുപ്പിന്റെയും ഉപദേഷ്ടാവായ ബസു, നികുതി സംബന്ധമായ സെമിനാറുകളിലും കോൺഫറൻസുകളിലും കേന്ദ്ര ധനമന്ത്രിയെ അനുഗമിക്കാറുണ്ട്.
അമർത്യ സെൻ സ്ഥാപിച്ച ഹ്യൂമൺ ഡെവലപ്മെന്റ് ആന്റ് കേപ്പബിലിറ്റി അസോസിയേഷന്റെ പ്രസിഡന്റ്, സോഷ്യൽ ചോയ്സ് ആന്റ് വെൽഫെയറിന്റെ എഡിറ്റർ, ജാപ്പനീസ് എക്കണോമിക് റിവ്യൂവിന്റെ അസോസിയേറ്റ് എഡിറ്റർ, ലോക ബാങ്ക് എക്കണോമിക് റിവ്യൂവിന്റെ എഡിറ്റർ ബോർഡ് അംഗം എന്നീ പദവികൾ കൗശിക് ബസു വഹിക്കുന്നു.
ഇന്ത്യയുടെ പൊതു നയരൂപീകരണങ്ങളിൽ ഉപയോഗിക്കുന്ന ആശയങ്ങളെ നിർവചിച്ച് വിവരിക്കുന്ന അർഥ്പീഡിയ എന്ന പോർട്ടലിന്റെ പുറകിലെ പ്രോത്സാഹനം കൗശിക് ബസുവിന്റേതാണ്. ഇന്ത്യൻ എക്കണോമിക് സർവീസ് ഉദ്യോഗസ്ഥരാണ് അർഥ്പീഡിയ പരിപാലിക്കുന്നത്.
സുഡോക്കുവിന്റെ രണ്ടു പേർക്കു പങ്കെടുക്കാവുന്ന രൂപമായ ഡുയിഡോക്കു രൂപകല്പന ചെയ്തതും ബസുവാണ്.
പുറത്തേക്കുള്ള കണ്ണികൾ
വർഗ്ഗം:സാമ്പത്തികശാസ്ത്രജ്ഞർ വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ വർഗ്ഗം:പത്മഭൂഷൺ പുരസ്കാരം ലഭിച്ചവർ
ശുദ്ധവിരാഡാർഷഭം
ഒരു മലയാള വൃത്തമാണ് ശുദ്ധവിരാഡാർഷഭം. വൃത്തമഞ്ജരിയിൽ വിഷമവൃത്തപ്രകരണത്തിലാണ് ഈ വൃത്തം പരാമർശിച്ചിരിക്കുന്നത്. ഉപസ്ഥിതപ്രചുപിത എന്ന വൃത്തതിൽനിന്നും നിഷ്പാദിപ്പിക്കുന്ന വൃത്തമാണിത്. ലക്ഷണം ഉപസ്ഥിതപ്രചുപിത വൃത്തത്തിന്റെതുതന്നെയാണ്.
ലക്ഷണം
ഒന്നാംപാദമതൊറ്റയായ് മസം ജഭഗം ഗം പുനരത്ര സനജരേഫഗങ്ങൾ രണ്ടിൽ അഥ നയുഗള സഗണം പ്രചുപിത നനനജയമുപസ്ഥിതപൂർവം ഉപസ്ഥിതപ്രചുപിതത്തിന്റെ മൂന്നാം‌പാദത്തിന് തജരഗണങ്ങളെക്കൊണ്ട് ചെയ്താൽ അതിന് ‘ശുദ്ധവിരാഡാർഷഭം’ എന്നു പേർ.
മറ്റു വിവരങ്ങൾ
വർഗ്ഗം:സമവൃത്തങ്ങൾ വർഗ്ഗം:അതിധൃതി ഛന്ദസ്സ് വർഗ്ഗം:നാട്യശാസ്ത്രത്തിലെ വൃത്തങ്ങൾ
ലിച്ചി
ഒരിനം നിത്യഹരിതവൃക്ഷമാണ് ലിച്ചി. സാപിൻഡേസിയേ(Sapindaceae) കുടുംബത്തിൽ പെട്ട ലിച്ചിയുടെ ശാസ്ത്രീയ നാമം “ലിച്ചി ചിനെൻസിസ്” (Lichi chinensis) എന്നാണ്. ചൈന ലോകത്തിനു സംഭാവന ചെയ്തിട്ടുള്ള ഫലങ്ങളിലൊന്നാണ്‌ ലിച്ചി. ഇന്ത്യയിൽ ബീഹാറിലാണ് ഏറ്റവും കൂടുതൽ ലിച്ചി കൃഷി ചെയ്യുന്നത്. കേരളത്തിൽ ഇവ അപൂർവ്വമായി മാത്രം ഫലം തരുന്നു.
സവിശേഷതകൾ
ഒൻപത് മുതൽ പന്ത്രണ്ട് മീറ്റർ വരെ ഉയരത്തിൽ വളരുന്നതും ഇലഞെരുക്കമുള്ളതുമായ നിത്യഹരിതസസ്യമാണ്‌ ഈ വൃക്ഷം. കടും പച്ച നിറമുള്ള ഇലകളിൽ തളിരിലകൾക്ക് ചെമ്പ് നിറമാണുള്ളത്. ശരാശരി 30 എണ്ണം വരെ കായ്കൾ വീതമുള്ള കുലകളായി ശിഖരത്തിൻറെ അഗ്രങ്ങളിൽ കൂട്ടമായി കുലച്ചു നിൽക്കുന്നത് കാണാൻ നല്ല ഭംഗിയാണ്‌. നീണ്ടുരുണ്ട പഴങ്ങളുടെ പുറത്തെ തൊലി പിങ്ക് കലർന്ന ചുവപ്പ് നിറത്തിൽ പരുക്കനായി കാണപ്പെടുന്നു. അകത്ത് മുന്തിരി പോലെ കാണപ്പെടുന്ന വിത്തുമാണ്‌ ഉള്ളത്. വിത്തിന്‌ ചുറ്റും കാണുന്ന കഴമ്പിന് നല്ല മധുരമാണ്. ധാരാളം ജീവകങ്ങളും പോഷക പദാർഥങ്ങളും ഇതിൽ അടങ്ങിയിരിക്കുന്നു.
കൃഷിരീതി
നല്ല നീർവാഴ്ചയും വളക്കൂറുമുള്ള മണ്ണിൽ ലിച്ചി നന്നായി വളരാറുണ്ട്. വിത്തുതൈകൾ നടുന്നതിനായി തിരഞ്ഞെടുക്കാം. പക്ഷേ അവയ്ക്ക് മാതൃവൃക്ഷത്തിന്റെ ഗുണങ്ങൾ കാണാറില്ല. കൂടാതെ കായ്ഫലം നൽകുന്നതിന്‌ 5 വർഷം മുതൽ 15 വർഷം വരെ കാലതാമസം എടുക്കുകയും ചെയ്യും. മാതൃവൃക്ഷത്തിന്റെ കൊമ്പ് വായുവിൽ പതിവച്ച് എടുക്കുന്ന തൈകൾ മാതൃവൃക്ഷത്തിന്റെ ഗുണങ്ങൾ ഉള്ളവയും 2 വർഷം മുതൽ 5 വർഷം വരെയുള്ള കാലയളവിൽ കായ്ക്കുന്നതുമാണ്‌.
മൂന്ന് മീറ്റർ നീളവും നാലര മീറ്റർ വീതിയുമുള്ള തടങ്ങളിലാണ്‌ ലിച്ചി നടുന്നത്. തൈകൾ തമ്മിൽ 10 മീറ്റർ മുതൽ 12 മീറ്റർ വരെ അകലം ഉണ്ടായിരിക്കുകയും വേണം. ചുവട്ടിൽ പുതയിടുന്നത് ഈർപ്പം നിലനിർത്തുന്നതിന്‌ സഹായിക്കും. വർഷത്തിൽ രണ്ടുതവണ ജൈവവളപ്രയോഗം നടത്തുന്നത് വളർച്ചയെ ത്വരിതപ്പെടുത്തുന്നതിനും; കൊമ്പുകൾ കോതുന്നത് വലിയ കായ്കൾ പിടിക്കുന്നതിനും സഹായിക്കും.
വിളവെടുപ്പ്
കായ്കൾക്ക് പൂർണ്ണനിറമാകുമ്പോൾ വിളവെടുക്കാവുന്നതാണ്‌. പക്ഷേ, ദൂരെ സ്ഥലങ്ങളിലേക്ക് അയയ്ക്കാനായി പാതി നിറമെത്തിയ കായ്കളാണ്‌ വിളവെടുക്കുന്നത്. 5വർഷം പ്രായമായ മരത്തിൽ നിന്നും (വായുവിൽ പതി വച്ചവ) 500 ലിച്ചിപ്പഴങ്ങൾ വരെ വിളവെടുക്കാവുന്നതാണ്‌. 20 വർഷം വളർച്ചയെത്തിയ മരത്തിൽ നിന്നും 4000 മുതൽ 5000 എണ്ണം വരെ കായ്കൾ ലഭിക്കാറുണ്ട്.
സംഭരണം
വിളവെടുത്തതിനുശേഷം 3 ദിവസം മുതൽ 5 ദിവസം വരെ മാത്രമേ സ്വതസ്സിദ്ധമായ നിറം നിലനിർത്താൽ കഴിയുകയുള്ളൂ. ഇലകൾ, കടലാസു കഷണങ്ങൾ, പഞ്ഞി എന്നിവ നിറച്ച പോളിത്തീൻ കൂടുകളിൽ ലിച്ചിപ്പഴം രണ്ടാഴ്ചവരെ നിറം മങ്ങാതിരിക്കും. എന്നാൽ നനവ് ഏൽക്കാത്തതും ശീതീകരിച്ചതുമായ സംഭരണികളിൽ 2 വർഷം വരെ സൂക്ഷിക്കാവുന്നതുമാണ്‌. കയറ്റുമതിക്കായി സൂര്യപ്രകാശത്തിൽ ഉണക്കിയും ലിച്ചിപ്പഴം സൂക്ഷിക്കാം. ഇങ്ങനെ ഉണങ്ങിയ ലിച്ചിപ്പഴം ടിന്നുകളിൽ അടച്ച് മണം, രുചി എന്നിവയിൽ മാറ്റമില്ലാതെ സാധാരണ ഊഷ്മാവിൽ ഒരു വർഷം വരെയും സൂക്ഷിക്കാവുന്നതാണ്‌.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പഴങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഉഷ്ണമേഖലാ ഫലങ്ങൾ
ഉള്ളാടർ
ഇടുക്കി, കോട്ടയം, പത്തനംതിട്ട, കൊല്ലം എന്നീ ജില്ലകളിൽ കാണപ്പെടുന്ന ഒരു ആദിവാസിവർഗമാണ് ഉള്ളാടൻ. വാല്മീകിയുടെ പിന്മുറക്കാർ ആണ്.മലയുള്ളാടർ എന്നും അറിയപ്പെടുന്നു. കൃഷിയും നായാട്ടുമാണ് പ്രധാന തൊഴിലുകൾ. മൂട്ടുക്കാണി എന്നുവിളിക്കപ്പെടുന്ന മൂപ്പനാണ് ഉള്ളാടരുടെ തലവൻ. മാതുലന്റെ മകളെയാണ് ഇവർ വിവാഹം കഴിക്കുന്നത്. പെൺകുട്ടികൾക്ക് ഏഴു വയസ്സാകുമ്പോൾ കാതുകുത്തുകല്ല്യാണവും, ഋതുവാകുമ്പോൾ തിരണ്ടുകല്ല്യാണവും കൊണ്ടാടുന്നു. ഏഴു വയസ്സാകുമ്പോൾ ആൺകുട്ടികൾക്ക് കാതുകുത്തുകയും കൌപീനം ധരിപ്പിക്കുകയും ചെയ്യുന്ന കൊടികെട്ടൽ എന്നൊരു ചടങ്ങും ഇവർക്കുണ്ട്. ഇവർക്ക് മലബാറിലെ നായാടികളോട് സാമ്യമുണ്ട്.
മുതലകളെ പിടിക്കുന്നതിൽ വിദഗ്ദ്ധരാണ്‌ ഉള്ളാടൻ. ഇരുമ്പുകൊണ്ടുള്ള കൊളുത്തുകളിട്ട ചൂണ്ട കൊണ്ടാണ്‌ ഇവർ മുതലകളെ പിടിച്ചിരുന്നത് ‌.shethrum
അവലംബം
വർഗ്ഗം:കേരളത്തിലെ ജാതികൾ
ബോംബെ, ന്യൂയോർക്ക്
ബോംബെ, അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് ഫ്രാങ്ക്ലിൻ കൗണ്ടിയിലുൾപ്പെട്ട ഒരു പട്ടണമാണ്. 2010 ലെ അമേരിക്കൻ സെൻസസ് പ്രകാരമുള്ള ഈ പട്ടണത്തിലെ ജനസംഖ്യ 1,357 ആയിരുന്നു. ഒരു ആദ്യകാല ഭൂവുടമയുടെ പത്നി ബോംബെയുടെ പ്രാന്തപ്രദേശമായ മുളുന്ദിൽ നിന്നായിരുന്നതിനാലാണ് ഇപ്പോൾ മുംബൈ എന്നറിയപ്പെടുന്ന ഇന്ത്യയിലെ ഒരു പ്രധാന തുറമുഖ നഗരത്തിന്റെ പേര് ഈ പട്ടണത്തിനു നൽകപ്പെട്ടത്. ഫ്രാങ്ക്ലിൻ കൗണ്ടിയുടെ വടക്കുപടിഞ്ഞാറൻ ഭാഗത്താണ് ബോംബെ സ്ഥിതിചെയ്യുന്നത്.
ചരിത്രം
ഈസ്റ്റ് ഇന്ത്യാ വ്യാപാരത്തിലൂടെ സമ്പന്നനായി വളർന്ന ഐറിഷ് കപ്പൽ ക്യാപ്റ്റനായിരുന്ന മൈക്കൽ ഹൊഗന്റെ പത്നിയുമായി ബന്ധപ്പെട്ട പേരാണ് ബോംബെ. 1805 ൽ യുഎസിലെത്തിയ അദ്ദേഹം തന്റെ പത്നി ഒരു ഇന്ത്യൻ രാജകുമാരിയാണെന്ന് പറഞ്ഞിരുന്നു.
അഡിറോണ്ടാക്ക് പർവതനിരകൾക്ക് വടക്കുഭാഗത്ത് ബോംബെ പട്ടണം നിലനിൽക്കുന്ന പ്രദേശം ഉൾപ്പെടെ, 20,000 ഏക്കർ (81 ചതുരശ്ര കിലോമീറ്റർ) ഭൂപ്രദേശം ഹൊഗാൻ വാങ്ങുകയും പത്നിയുടെ ജന്മസ്ഥലത്തിന്റെ ബഹുമാനാർത്ഥം ഈ പേര് നൽകുകയും ചെയ്തു. അവരുടെ മകൻ വില്യം ഹൊഗാൻ ടൌൺ സൂപ്പർവൈസറായി സേവനമനുഷ്ഠിക്കുകയും 1822 ൽ ന്യൂയോർക്ക് സ്റ്റേറ്റ് അസംബ്ലിയിലേക്ക് തിരഞ്ഞെടുക്കപ്പെടുകയും ചെയ്തു. 1829 ൽ ഫ്രാങ്ക്ലിൻ കൌണ്ടിയിലെ കോർട്ട് ഓഫ് കോമൺ പ്ലീസിന്റെ ജഡ്ജിയായി നിയമിക്കപ്പെട്ട അദ്ദേഹം 1830 ൽ യു.എസ്. കോൺഗ്രസിലേക്ക് തിരഞ്ഞെടുക്കപ്പെട്ടു.
1805 ഓടെ പട്ടണത്തിലേയ്ക്കുള്ള കുടിയേറ്റം ആരംഭിച്ചു. ന്യൂയോർക്ക് ആദ്യമായി ഇറോക്വോയിസ് ഭൂമി വിൽപ്പനയ്ക്ക് വച്ചപ്പോൾ ഒരു ഊഹക്കച്ചവടക്കാരൻ വൻതോതിൽ ഭൂമി വാങ്ങിയതുമായി ബന്ധപ്പെട്ട് ഈ പ്രദേശം മകോംബ്സ് പർച്ചേസ് എന്നറിയപ്പെട്ടിരുന്നു. ഫോർട്ട് കോവിംഗ്ടൺ പട്ടണത്തിന്റെ ഒരു ഭാഗത്ത് നിന്ന് 1833 ൽ ബോംബെ പട്ടണം സംഘടിപ്പിക്കപ്പെട്ടു. 1877-ൽ വെട്ടുക്കിളികളുടെ ആക്രമണം മൂലം നഗരം തകരുകയും ഇത് വയലിലെ വിളകളുടെ പകുതിയിലധികം നശിപ്പിക്കുകയും ചെയ്തു.
ഭൂമിശാസ്ത്രം
കാനഡ-യു.എസ്. അതിർത്തിയിൽ നിന്ന് 5 മൈൽ (8 കിലോമീറ്റർ) തെക്കായി വടക്കുപടിഞ്ഞാറൻ ഫ്രാങ്ക്ലിൻ കൗണ്ടിയിലാണ് ഈ പട്ടണം സ്ഥിതിചെയ്യുന്നത്. വടക്കുപടിഞ്ഞാറുഭാഗത്തുള്ള സെന്റ് റെജിസ് മൊഹാവ്ക് റിസർവേഷൻ, വടക്കുകിഴക്കും കിഴക്കും ഫോർട്ട് കോവിംഗ്ടൺ പട്ടണം, തെക്കുകിഴക്കേ മൂലയിൽ ബാംഗർ, തെക്ക് മൊയ്‌റ, പടിഞ്ഞാറ് സെന്റ് ലോറൻസ് കൗണ്ടിയിലെ ബ്രാഷർ പട്ടണം എന്നിവയാണ് നഗരത്തിന്റെ അയൽക്കാർ.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ബോംബെ പട്ടണത്തിന്റെ ആകെ വിസ്തീർണ്ണം 35.9 ചതുരശ്ര മൈൽ (92.9 ചതുരശ്ര കിലോമീറ്റർ) ആണ്. അതിൽ 35.8 ചതുരശ്ര മൈൽ (92.6 ചതുരശ്ര കിലോമീറ്റർ) കരഭൂമിയും ബാക്കി 0.12 ചതുരശ്ര മൈൽ (0.3 ചതുരശ്ര കിലോമീറ്റർ) അഥവാ 0.35 ശതമാനം ഭാഗം വെള്ളമാണ്. സെന്റ് ലോറൻസ് നദിയുടെ കൈവഴിയായ സെന്റ് റെജിസ് നദി പട്ടണത്തിന്റെ വടക്കുപടിഞ്ഞാറൻ അതിർത്തിയായി നിലനിൽക്കുന്നു. ലിറ്റിൽ സാൽമൺ നദി തെക്ക് നിന്ന് വടക്കോട്ട് വക്രഗതിയിൽ ബോംബെയുടെ മധ്യഭാഗത്തുകൂടി ഒഴുകുന്നു.
ലുക്രേസിയ ബോർജിയ
ഹൗസ് ഓഫ് ബോർജിയയിലെ സ്പാനിഷ്-ഇറ്റാലിയൻ കുലീനവനിതയായിരുന്നു ലുക്രേസിയ ബോർജിയ. (Italian pronunciation: [luˈkrɛttsja ˈbɔrdʒa]; Valencian: Lucrècia Borja [luˈkrɛsia ˈbɔɾdʒa]; 18 ഏപ്രിൽ 1480 - 24 ജൂൺ 1519)അലക്സാണ്ടർ ആറാമൻ മാർപ്പാപ്പയുടെയും വണ്ണോസ ഡേ കട്ടാനെയുടെയും മകളായിരുന്നു. സാധാരണയായി കർദിനാൾമാർ വഹിക്കുന്ന സ്ഥാനം ആയ സ്പൊലെറ്റോ ഗവർണറായി സ്വന്തം നിലയിൽതന്നെ അവർ ഭരിച്ചു.
ജിയോവന്നി സ്‌ഫോർസ, പെസാരോ പ്രഭു, ഗ്രഡാര, കൗണ്ട് ഓഫ് കാറ്റിഗ്‌നോള, അരഗോണിലെ അൽഫോൻസോ, ബിസെഗ്ലി ഡ്യൂക്ക്, സലെർനോ രാജകുമാരൻ, ഫെറാറ ഡ്യൂക്ക് അൽഫോൻസോ ഐ ഡി എസ്റ്റെ എന്നിവരുൾപ്പെടെ ഉയർന്ന രാഷ്ട്രീയ നിലപാട് ഉണ്ടായിരുന്ന അവളുടെ കുടുംബം അവൾക്കായി നിരവധി വിവാഹങ്ങൾ സംഘടിപ്പിച്ചു. അരഗോണിലെ അൽഫോൻസോ നേപ്പിൾസ് രാജാവിന്റെ അവിഹിത പുത്രനാണെന്നും അദ്ദേഹത്തിന്റെ സഹോദരൻ സിസേർ ബോർജിയ അദ്ദേഹത്തിന്റെ രാഷ്ട്രീയമൂല്യം ക്ഷയിച്ചതിനെ തുടർന്ന് കൊലപ്പെടുത്തിയിരിക്കാമെന്നും അദ്ദേഹത്തിന് പാരമ്പര്യ അപവാദമുണ്ടായിരുന്നു.
അവളെയും കുടുംബത്തെയും കുറിച്ചുള്ള അഭ്യൂഹങ്ങൾ ലൂക്രെസിയയെ ഒരു അപകടകരമാംവണ്ണം മാദകത്വമുള്ള സ്‌ത്രീയായി അവതരിപ്പിക്കുന്നു. ഈ കഥാപാത്രത്തെ നിരവധി കലാസൃഷ്ടികൾ, നോവലുകൾ, ചലച്ചിത്രങ്ങൾ എന്നിവയിൽ അവതരിപ്പിച്ചിട്ടുണ്ട്.
മുൻകാലജീവിതം
1480 ഏപ്രിൽ 18 ന് റോമിനടുത്തുള്ള സുബിയാക്കോയിലാണ് ലൂക്രെസിയ ബോർജിയ ജനിച്ചത്. ലൂക്രെസിയയുടെ പിതാവ് കർദിനാൾ റോഡ്രിഗോ ഡി ബോർജിയയുടെ (പിന്നീട് അലക്സാണ്ടർ ആറാമൻ മാർപ്പാപ്പ ) യജമാനത്തികളിലൊരാളായ വന്നോസാ ഡി കട്ടാനിയായിരുന്നു അമ്മ. ആദ്യകാല ജീവിതത്തിൽ, ലൂക്രെസിയ ബോർജിയയുടെ വിദ്യാഭ്യാസം പിതാവിന്റെ അടുത്ത സുഹൃത്തായ അഡ്രിയാന ഒർസിനി ഡി മിലാനെ ഏൽപ്പിച്ചു. അവളുടെ വിദ്യാഭ്യാസം പ്രാഥമികമായി നടക്കുന്നത് പിതാവിന്റെ വസതിയോട് ചേർന്നുള്ള പിയാസ പിസോ ഡി മെർലോ എന്ന കെട്ടിടത്തിലായിരുന്നു. അറിവിന്റെ പ്രാഥമിക ഉറവിടം കോൺവെന്റുകളായ അക്കാലത്തെ മിക്ക വിദ്യാസമ്പന്നരായ സ്ത്രീകളിൽ നിന്ന് വ്യത്യസ്തമായി, അവളുടെ വിദ്യാഭ്യാസം ഗൃഹാങ്കണത്തിലെ ബുദ്ധിജീവികളുടെയും അടുത്ത ബന്ധുക്കളുടെയും മേഖലയിൽ നിന്നായിരുന്നു. ഹ്യൂമാനിറ്റീസ് ഉൾപ്പെടുത്തിയിരുന്നതുമൂലം അവൾ വളർന്നത് മറ്റുള്ളവരിൽ നിന്ന് വ്യത്യസ്തമായിരുന്നു. അക്കാലത്ത് കത്തോലിക്കാ സഭ ഭക്തിയുടെയും അനുസരണത്തിന്റെയും അടിസ്ഥാനത്തിന് ഹാനികരമായിരുന്നു. ലുക്രേസിയ സ്പാനിഷ്, കറ്റാലൻ, ഇറ്റാലിയൻ, ഫ്രഞ്ച്, ലാറ്റിൻ, ഗ്രീക്ക് ഭാഷകൾ വായിക്കുന്നതിൽ ഈ വിദ്യാഭ്യാസം കൊണ്ട് കഴിഞ്ഞിരുന്നു. വീണ, കവിത, പ്രസംഗം എന്നിവയിൽ അവൾ നിപുണയായിരുന്നു. അവളുടെ ബുദ്ധിയുടെ ഏറ്റവും വലിയ തെളിവ് ഭരണനിർവഹണത്തിലെ അവളുടെ കഴിവാണ്. പിന്നീടുള്ള ജീവിതത്തിൽ അവർ വത്തിക്കാൻ സിറ്റി കത്തിടപാടുകളും ഫെറാരയുടെ ഭരണവും പരിപാലിച്ചിരുന്നു.
ആദ്യ വിവാഹം: ജിയോവന്നി സ്‌ഫോർസ (പെസാരോയുടെയും ഗ്രഡാരയുടെയും പ്രഭു)
1491 ഫെബ്രുവരി 26-ന്, വലൻസിയ രാജ്യത്തിലെ ലൂക്രെസിയയും വാൽ ഡി അയോറ പ്രഭുവും തമ്മിൽ ഒരു വൈവാഹിക ക്രമീകരണം ആരംഭിച്ചു. ഡോൺ ചെറൂബിനോ ജോവാൻ ഡി സെന്റെല്ലസ്, രണ്ടുമാസത്തിനുശേഷം റദ്ദാക്കപ്പെട്ടു. ലൂക്രേസിയയുമായി ഒരു പുതിയ കരാറിന് അനുകൂലമായി ഡോൺ ഗാസ്പെയർ അവെർസ, കൗണ്ട് ഓഫ് പ്രോസിഡ റോഡ്രിഗോ പോപ്പ് അലക്സാണ്ടർ ആറാമനായി മാറിയപ്പോൾ, ശക്തരായ നാട്ടുരാജ്യങ്ങളുമായും ഇറ്റലിയിലെ രാജവംശങ്ങളുമായും സഖ്യമുണ്ടാക്കാൻ അദ്ദേഹം ശ്രമിച്ചു. അതിനാൽ അദ്ദേഹം ലൂക്രെസിയയുടെ മുമ്പത്തെ വിവാഹനിശ്ചയങ്ങൾ അവസാനിപ്പിക്കുകയും പെസാരോ പ്രഭുവും കൗണ്ട് ഓഫ് കാറ്റിഗ്നോള എന്ന തലക്കെട്ടുമുള്ള ഹോർസ് ഓഫ് സ്ഫോർസയിലെ അംഗമായ ജിയോവന്നി സ്ഫോർസയെ വിവാഹം കഴിക്കാൻ അവളെ ക്രമീകരിക്കുകയും ചെയ്തു. കോസ്റ്റാൻസോ I സ്‌ഫോർസയുടെ നിയമവിരുദ്ധമായ മകനും രണ്ടാം റാങ്കിലുള്ള സ്‌ഫോർസയുമായിരുന്നു ജിയോവന്നി. 1493 ജൂൺ 12 ന് റോമിൽ വെച്ച് അദ്ദേഹം ലൂക്രെസിയയെ വിവാഹം കഴിച്ചു.
പുറത്തേക്കുള്ള കണ്ണികൾ
വർഗ്ഗം:1480-ൽ ജനിച്ചവർ വർഗ്ഗം:1519-ൽ മരിച്ചവർ വർഗ്ഗം:ഇറ്റാലിയൻ രാജകുമാരിമാർ
ഹിക്കഡുവ ദേശീയോദ്യാനം
ഹിക്കഡുവ ദേശീയോദ്യാനം ശ്രീലങ്കയിലെ രണ്ടു മറൈൻ ദേശീയോദ്യാനങ്ങളിലൊന്നാണിത്. ഫ്രിഞ്ചിങ് പവിഴപ്പുറ്റുകളുടെ ഉയർന്ന ജൈവവൈവിധ്യം ഇവിടെ കാണാൻ കഴിയുന്നു.1940-ൽ അമ്പലങ്ങോഡ, ഹിക്കഡുവ എന്നീ ചെറിയദ്വീപുകൾ ഉൾക്കൊള്ളിച്ച് തീരദേശത്തിന്റെ അതിരുകൾ സംരക്ഷിക്കുന്നതിനും ദ്വീപിൽ കൂടുകൂട്ടുന്ന കടൽപ്പക്ഷികളുടെ സംരക്ഷണത്തിനായി ഒരു സങ്കേതമുണ്ടാക്കാനും തീരുമാനമുണ്ടായി. 1979 മേയ് 18 ന് ആരംഭത്തിൽ ഇതിനെ വന്യജീവിസങ്കേതമായി നാമകരണം ചെയ്തെങ്കിലും 1988 ആഗസ്റ്റ് 14 ന് ഈ ദേശീയോദ്യാനം നാച്യുർ റിസർവ് ആയി മാറ്റി. 2002 സെപ്തംബർ 19 ന് ഇതിനെ ദേശീയോദ്യാനത്തിന്റെ നിലവാരത്തിലേയ്ക്ക് ഉയർത്തി. സ്നോർക്കെലിങിനും സ്കൂബ ഡൈവിംഗിനും അനുയോജ്യമായ പ്രദേശമാണിത്.
ശരാശരി 5 മീറ്റർ താഴ്ചയുള്ള ചുറ്റുപാടിൽ ഫ്രിഞ്ചിങ് പവിഴപ്പുറ്റുകളും ലഗൂണുകളും ഇവിടെ കാണപ്പെടുന്നു. ഈ പവിഴപ്പുറ്റുകൾ തിരമാലകളിൽ നിന്ന് തീരപ്രദേശത്തെ സംരക്ഷിക്കുകയും മണ്ണൊലിപ്പ് തടയുന്ന പ്രതിരോധ പ്രകൃതിദത്ത ചിറയായി (പുലിമുട്ട്) കാണപ്പെടുകയും ചെയ്യുന്നു. ഇവിടേയ്ക്ക് സന്ദർശകരുടെ എണ്ണം കൂടുന്നതിനനുസരിച്ച് അടുത്ത 25 വർഷത്തിനുള്ളിൽ ഈ ദേശീയോദ്യാനത്തിലെ പവിഴപ്പുറ്റുകളുടെ ഡിഗ്രേഡേഷൻ വർദ്ധിക്കാൻ കാരണമാകുന്നതായി കണ്ടെത്തിയിട്ടുണ്ട്.
കാലാവസ്ഥ
ഈർപ്പമുള്ള മേഖലയിലാണ് ഈ ദേശീയോദ്യാനം സ്ഥിതിചെയ്യുന്നത്. ഇവിടെ 2,000 മില്ലിമീറ്റർ വർഷപാതം ലഭിക്കുന്നു. വടക്കു-പടിഞ്ഞാറ്, തെക്കു-കിഴക്കൻ മൺസൂൺ മഴയാണ് ഇവിടെ ലഭിക്കുന്നത്. ഏപ്രിൽ-ജൂൺ, സെപ്റ്റംബർ-നവംബർ വരെയുള്ള കാലയളവിലാണ് മഴ പൂർണ്ണമായും ലഭിക്കുന്നത്. മൺസൂൺ കാലത്തിനിടയിലുള്ള ഇടവേളയിൽ വരണ്ട കാലാവസ്ഥയാണ് അനുഭവപ്പെടുന്നത്. ഈ സമയമാണ് ദേശീയോദ്യാനം സന്ദർശിക്കാൻ അനുകൂലമായിരിക്കുന്നത്. ഇവിടത്തിന്റെ ജലത്തിന്റെ താപനില 28.0°-30.0°C ആണ്. അന്തരീക്ഷ താപനില 27°C ആണ്.
ജൈവവൈവിധ്യം
60 വർഗ്ഗത്തിൽപ്പെട്ട കട്ടിയുള്ള പവിഴപ്പുറ്റുകൾ ഇവിടെയുളളതായി രേഖപ്പെടുത്തിയിട്ടുണ്ട്. ഫോളീയേഷ്യസ് മോൺടിപോറ വർഗ്ഗത്തിൽപ്പെട്ട പൊറ്റ പോലെയും ശാഖകളോടുകൂടിയതുമായ ഇനം പവിഴപ്പുറ്റുകളാണ് ഇവിടെ കൂടുതലായി കാണപ്പെടുന്നത്. ഫാവിഡേ, പോർട്ടിഡേ എന്നീ കുടുംബങ്ങളിൽപ്പെട്ട പവിഴപ്പുറ്റുകൾ വലിയ കോളനികളായി ഈ തീരപ്രദേശത്ത് കാണപ്പെടുന്നു. സ്റ്റാഗ്ഹോൺ, എൽക്ഹോൺ, ബ്രെയിൻ, കാബേജ്, സ്റ്റാർ, റ്റേബിൾ തുടങ്ങിയ ഇനം പവിഴപ്പുറ്റുകൾ ജൈവവൈവിധ്യത്തിൽപ്പെടുന്നു. 76 ജീനസിലുൾപ്പെടുന്ന 170 വർഗ്ഗത്തിൽപ്പെട്ട കോറൽഫിഷും ഇവിടെ കാണപ്പെടുന്നു.
5–10 മീറ്റർ താഴ്ചയുള്ള ചുറ്റുപാടിൽ ഹെലിമെഡെ ജീനസിൽപ്പെട്ട കടൽപ്പുല്ലും കൗലേർപ ജീനസിൽപ്പെട്ട കടൽ ആൽഗയും ഇവിടെ കാണപ്പെടുന്നു. കടൽപ്പുല്ല് കടൽപ്പശുക്കൾക്കും കടലാമകൾക്കും ചില വർഗ്ഗത്തിൽപ്പെട്ട കൊഞ്ചുകൾക്കും ആഹാരമായിതീരുന്നു. 8 വർഗ്ഗത്തിൽപ്പെട്ട അലങ്കാരമത്സ്യങ്ങളും, കൊഞ്ച്, ഞണ്ട്, ഓയിസ്റ്റർ, സീ വേംസ്, ഹാക്സ്ബിൽ കടലാമ, ഒലീവ് റിഡ്‌ലി കടലാമ, പച്ചക്കടലാമ എന്നിവയും ഇവിടത്തെ ആവാസവ്യവസ്ഥയിൽ കാണാം. ക്ലോരുരുസ്രകൗറ, പോമസെൻട്രുസ്പോട്ടിയസ് എന്നീ രണ്ട് റീഫ് ഫിഷ് വർഗ്ഗങ്ങൾ ശ്രീലങ്കൻ അതിരിൽ കാണപ്പെടുന്നു.
അവലംബം
വർഗ്ഗം:ശ്രീലങ്കയിലെ ദേശീയോദ്യാനങ്ങൾ ‎
കൊച്ചുവേലർ
പത്തനംതിട്ട, കൊല്ലം ജില്ലകളിൽ കണ്ടുവരുന്ന ആദിവാസി വർഗമാണ് കൊച്ചുവേലർ. കാട്ടിൽ അലഞ്ഞുനടന്ന് ആഹാരം സമ്പാദിക്കുന്നവരാണിവർ. വേൽ എന്ന ഒരുതരം കുന്തം കൊണ്ടാണ് ഇവർ വേട്ടയാടുന്നത്. ഇതിൽ‌നിന്നാണ് കൊച്ചുവേലൻ എന്ന പേരുണ്ടായത്.
വേണി
പ്രതിഷ്ഠ എന്ന ഗണത്തിൽ പെടുന്നതാണ് കന്യാ, വേണി എന്നീ വൃത്തങ്ങൾ
ലക്ഷണം
തഗണം ഗുരുവും കൊണ്ടു പാദം ചെയ്താൽ വേണീ വൃത്തം
മറ്റു വിവരങ്ങൾ
വർഗ്ഗം:ഭാഷാവൃത്തങ്ങൾ
ഹംസപ്ലുതം
വൃത്തമഞ്ജരിയിലുള്ള ഒരു വ‍ൃത്തമാണ് ഹംസപ്ലുതം.
ലക്ഷണം
വൃത്തശാസ്ത്രസങ്കേതമനുസരിച്ചു് ഒരു ഗുരുവും ഒരു ലഘുവും ചേർന്നു രണ്ടക്ഷരം മൂന്നു മാത്രയിൽ ആറു ഗണവും ഒടുവിൽ ഒരു ഗുരുവും കൂടിയത്‌ ഹംസപ്ലുതം. ഇതിൽ ആദ്യഗണം ലഘുകൊണ്ടു തുടങ്ങുകയും വേണം..
ഉദാഹരണങ്ങൾ
ഉദാ:1
ഉദാ:2
യാക്വേക്ക്
കേറ്റ്, കെഡെവലപ്, കോൺക്വെറർ എന്നിവ ടെർമിനലിനായി കോൺസോളിനെ ആശ്രയിക്കുന്നതുപോലെ തന്നെയാണ് യാക്വേക്കും ടെർമിനൽ ഉൾപ്പെടുത്തിയിരിക്കുന്നത്. ടെർമിനലിനെ ഒരു കെപാർട്ട് ഘടകമായി ഇതിൽ പ്രവർത്തിപ്പിക്കുന്നു.
പുറത്തേക്കുള്ള കണ്ണികൾ
വർഗ്ഗം:കെഡിഇ ആപ്ലിക്കേഷനുകൾ
ശുഭജാതം
ലക്ഷണം
വർഗ്ഗം:വൃത്തമഞ്ജരിയിലെ വൃത്തങ്ങൾ
ഗീതി
വൃത്തമഞ്ജരിയിലുള്ള ഒരു സം‍സ്കൃത‍വർണ്ണവൃത്തമാണ് ഗീതി.
ലക്ഷണം
വൃത്തശാസ്ത്രസങ്കേതമനുസരിച്ചു് ആര്യയുടെ ഉത്തരാർദ്ധം കൂടി പൂർവ്വാർദ്ധതുല്യമാക്കിയാൽ അത് ‘ഗീതി’. ലക്ഷണശ്ലോകത്തിൽ പൂർവ്വാർദ്ധത്തെ പത്ഥ്യയായിട്ടും ഉത്തരാർദ്ധത്തെ വിപുലയായിട്ടും കാണിച്ചിരിക്കുന്നത് രണ്ടുമാതിരി ആര്യയേയും ഗീതിയാക്കാമെന്നു സൂചിപ്പിക്കാനാകുന്നു.
മറ്റു വിവരങ്ങൾ
വർഗ്ഗം:സമവൃത്തങ്ങൾ വർഗ്ഗം:അതിധൃതി ഛന്ദസ്സ് വർഗ്ഗം:നാട്യശാസ്ത്രത്തിലെ വൃത്തങ്ങൾ
കേരളത്തിലെ വിളക്കുമാടങ്ങൾ
നീണ്ട തീരപ്രദേശമുള്ള കേരളത്തിൽ കപ്പലോട്ടത്തിനു സഹായമാകും വിധം ധാരാളം വിളക്കുമാടങ്ങൾ (ലൈറ്റ് ഹൗസുകൾ) നിർമ്മിക്കപ്പെട്ടിട്ടുണ്ട്. യൂറോപ്യന്മാരുടെ വരവിനു മുൻപു തന്നെ ഇവയുടെ വെളിച്ചം രാത്രിസമയങ്ങളിൽ കടൽയാത്രയ്ക്ക് സഹായകരമാം വിധം ഉപയോഗിക്കപ്പെട്ടിരുന്നു. ഇന്ത്യയുടെ സ്വാതന്ത്ര്യലബ്ദിക്ക് ശേഷവും കേരളത്തിൽ വിളക്കുമാടങ്ങൾ നിർമ്മിക്കപ്പെട്ടിട്ടുണ്ട്. മത്സ്യബന്ധനത്തൊഴിലാളികളും മറ്റും ഇവ ഇപ്പോഴും ഉപയോഗപ്പെടുത്തുന്നുണ്ട്. ജലഗതാഗതത്തിന്റെ പ്രാധാന്യം കുറഞ്ഞതോടെ പലയിടത്തും ഇവ നശിപ്പിക്കപ്പെടുകയോ അവഗണിക്കപ്പെടുകയോ ചെയ്തു. എന്നാൽ ചിലയിടങ്ങളിൽ പില്ക്കാലത്ത് ഇവ മികച്ച ടൂറിസ്റ്റ് കേന്ദ്രങ്ങളായി രൂപാന്തരപ്പെട്ടു.
ചില വിളക്കുമാടങ്ങളുടെ പ്രകാശസ്രോതസ്സ് സ്ഥിരമായി കത്തിനിൽക്കുന്നതായിരിക്കും. സാധാരണഗതിയിൽ കറങ്ങുന്ന പ്രകാശസ്രോതസ്സാണുണ്ടാവുക. വിവിധ വിളക്കുമാടങ്ങളിലെ പ്രകാശസ്രോതസ്സ് കറങ്ങുന്ന വേഗത വ്യത്യസ്തമായിരിക്കും. ഇത് അടിസ്ഥാനമാക്കി കടൽ യാത്രികർക്ക് ഏത് വിളക്കുമാടമാണ് തങ്ങൾ കാണുന്നതെന്നും അതുവഴി കപ്പലിന്റെ അപ്പോഴുള്ള കൃത്യമായ സ്ഥാനം എവിടെയെന്നും മനസ്സിലാക്കാൻ സാധിക്കും. ആധുനിക വിളക്കുമാടങ്ങളിൽ റേഡിയോ ബീക്കണുകളും സ്ഥാപിക്കാറുണ്ട്. പാറക്കെട്ടുകളോ പവിഴപ്പുറ്റുകളോ പോലുള്ള അപകടങ്ങളെപ്പറ്റി സൂചനകൊടുക്കാനും ഇവ ഉപയോഗിക്കാറുണ്ട്.
കാസർകോട് വിളക്കുമാടം
1984 സെപ്റ്റംബർ 15-നാണ് ഇത് ഉപയോഗത്തിൽ വന്നത്. 30 മീറ്ററാണ് ഉയരം. ഹാലജൻ ദീപമാണ് ഉപയോഗിക്കുന്നത്. കറുപ്പും വെളുപ്പും വർണ്ണങ്ങളാണ് വിളക്കുമാടത്തിൽ പൂശിയിരിക്കുന്നത്. കാസർകോട് റെയിൽവേ സ്റ്റേഷനിൽ നിന്ന് ഇങ്ങോട്ടുള്ള ദൂരം 3 കിലോമീറ്ററാണ്. .
ഭൂസ്ഥാനം:12.50571°N, 74.97311°W
നിലവിലുള്ള വിളക്കുമാടം സ്ഥാപിക്കുന്നതിനു മുൻപ് ഇവിടെ കടൽയാത്രക്കാരെ സഹായിക്കാൻ മാർഗ്ഗങ്ങളുണ്ടായിരുന്നില്ല.
ഏഴിമല വിളക്കുമാടം
1979 ജൂൺ 23-നാണ് ഇത് ഉപയോഗത്തിൽ വന്നത്. ഇത് മൗണ്ട് ഡില്ലി ലൈറ്റ്ഹൗസ് എന്നും അറിയപ്പെടുന്നു. 18 മീറ്ററാണ് ഉയരം. ത്രികോണാകൃതിയിലുള്ള നിർമിതിയാണിതിന്. ചുവപ്പും വെളുപ്പും നിറങ്ങളാണ് പൂശിയിരിക്കുന്നത്. മെറ്റൽ ഹാലൈഡ് ദീപമാണ് വിളക്കുമാടത്തിൽ ഉപയോഗിക്കുന്നത്. ഇവിടേയ്ക്ക് പയ്യന്നൂർ റെയിൽ സ്റ്റേഷനിൽ നിന്ന് 15 കിലോമീറ്റർ ദൂരമുണ്ട്.
ഭൂസ്ഥാനം: 11.94223°N, 75.30222°W
അഴീക്കൽ വിളക്കുമാടം
ലഘുചിത്രം കണ്ണൂർ അഴീക്കൽ തുറമുഖത്തിന് സമീപത്തായി 24 മീറ്റർ ഉയരത്തിൽ പ്രകാശം പരത്തികൊണ്ട് നിൽക്കുന്ന ലൈറ്റ് ഹൗസ് ബ്രിട്ടീഷുകാരുടെ കാലത്ത് നിർമിച്ചതാണ്. കടൽമാർഗ്ഗം വരുന്ന സഞ്ചാരികൾക്ക് വഴികാട്ടിയാവുന്നതിനാണ് ലൈറ്റ് ഹൗസ് സ്ഥാപിച്ചത്. 8 സെക്കണ്ടിൽ രണ്ടു ഫ്ലാഷ് എന്ന വിധത്തിൽ ആണ് ഇവിടുത്തെ ലൈറ്റ് ക്രമീകരിചിരികുന്നത്. ഇന്നും രാത്രികാലങ്ങളിൽ അഴീക്കോടിനെ വർണ പ്രഭയിലാക്കി ലൈറ്റ് ഹൗസ് തലയുയർത്തി നിൽക്കുന്നു. മനോഹരമായ കാഴ്ചയാണ് ലൈറ്റ് ഹൗസിന് മുകളിൽ നിന്ന് സഞ്ചാരികൾക്ക് ലഭിക്കുന്നത്. ലൈറ്റ് ഹൗസിനകത്തേക്ക് പ്രവേശിക്കുന്നതിനുള്ള അനുവാദം അഴീക്കൽ പോർട്ട് ഓഫീസിൽ നിന്നും ലഭിക്കും.
കണ്ണൂർ വിളക്കുമാടം
കണ്ണൂർ റെയിൽ സ്റ്റേഷനിൽ നിന്ന് 3 കിലോമീറ്റർ ദൂരെയാണ് ഇത് സ്ഥിതിചെയ്യുന്നത്. 23 മീറ്ററാണ് ഇപ്പോഴുള്ള വിളക്കുമാടത്തിന്റെ ഉയരം. കോൺക്രീറ്റുപയോഗിച്ചാണ് ഇത് നിർമിച്ചിരിക്കുന്നത്. സാധാരണ ഇൻകാന്റസന്റ് ദീപമാണ് ആദ്യമുപയോഗിച്ചിരുന്നതെങ്കിലും 1998 സെപ്റ്റംബർ 21-ന് ഇത് മെറ്റൽ ഹാലൈഡ് ദീപമാക്കി മാറ്റി. ഇതോടൊപ്പം ഡയറക്ട് ഡ്രൈവ് എന്ന സംവിധാനവും നടപ്പിൽ വരുത്തപ്പെട്ടു.
ചരിത്രം
പോർച്ചുഗീസുകാരുടെ സെന്റ് ആഞ്ചലോ കോട്ടയായിരുന്നു ആദ്യകാലത്ത് ദിശ കണ്ടുപിടിക്കാൻ സഹായിച്ചിരുന്നത്. 1843-ൽ എണ്ണ ഉപയോഗിക്കുന്ന ലാന്റേൺ വിളക്ക് നിലവിൽ വന്നു. 1903-ൽ കോട്ടമതിലിൽ ഒരു തട്ട് നിർമ്മിക്കപ്പെടുകയും ലെൻസും എണ്ണ ഉപയോഗിച്ചു കത്തുന്ന വിളക്കും ഉപയോഗിച്ച് ദീപം പ്രകാശിപ്പിക്കുന്ന സംവിധാനം നിലവിൽ വരുകയും ചെയ്തു. സെപ്റ്റംബർ മുതൽ മേയ് മാസങ്ങൾ വരെയേ പ്രകാശം ലഭ്യമാകുമായിരുന്നുള്ളൂ. 1924-ൽ ഈ സംവിധാനം കുറച്ചു മെച്ചപ്പെടുത്തപ്പെട്ടു. 1939-ൽ 16 മീറ്റർ ഉയരമുള്ള ഉരുക്കുപയോഗിച്ചുള്ള സംവിധാനത്തിലേയ്ക്ക് വിളക്ക് മാറ്റപ്പെട്ടു. ഈ സംവിധാനങ്ങളെല്ലാം 1948-ൽ ഗാസുപയോഗിച്ചു പ്രവർത്തിക്കുന്ന പ്രകാശസ്രോതസ്സുപയോഗിക്കാൻ തുടങ്ങിയതോടെ ഉപേക്ഷിക്കപ്പെട്ടു. 1975-76-ൽ പുതിയ ലൈറ്റ് ഹൗസ് സ്തംഭം നിർമ്മിക്കാൻ തുടങ്ങുന്നതുവരെ ഈ സംവിധാനമായിരുന്നു ഉപയോഗിക്കപ്പെട്ടിരുന്നത്.
1976 ജൂലൈ 25-ന് പുതിയ വിളക്കുമാടം ഉപയോഗത്തിൽ വന്നു. 2003 മേയ് 31-ന് പ്രകാശസ്രോതസ്സിൽ മാറ്റം വരുത്തപ്പെടുകയുണ്ടായി. . ഭൂസ്ഥാനം:
തലശ്ശേരി വിളക്കുമാടം
തലശ്ശേരിയിൽ ഇപ്പോൾ പ്രവർത്തനരഹിതമായ ഒരു വിളക്കുമാടമുണ്ട്. 1835-ലാണ് വിളക്കുമാടം പ്രവർത്തനമാരംഭിച്ചതത്രേ (തുടങ്ങിയ തീയതി എന്നാണെന്ന് വ്യക്തമായ ധാരണയില്ല). 2009-ൽ ഇത് പ്രവർത്തനരഹിതമായിരുന്നു. വെള്ളച്ചായമാണ് പൂശിയിരിക്കുന്നത്. സിലിണ്ടറിന്റെ ആകൃതിയാണ് സ്തംഭത്തിനുള്ളത്. 10 മീറ്ററാണ് ഉയരം. 1708-ൽ ബ്രിട്ടീഷ് ഈസ്റ്റ് ഇന്ത്യാ കമ്പനി പണിത കോട്ടയ്ക്കുള്ളിലാണ് വിളക്കുമാടം സ്ഥിതി ചെയ്യുന്നത്.
മാഹി വിളക്കുമാടം
മാഹിയുടെ തീരത്തിനിരുവശവും കേരളത്തിന്റെ തീരമായതിനാൽ മാഹിയെയും കേരളത്തിന്റെ വിളക്കുമാടങ്ങളുടെ കൂട്ടത്തിൽ ഈ താളിൽ ഉൾക്കൊള്ളിച്ചിട്ടുണ്ട്. 1893-ലാണ് ഈ നിലയം സ്ഥാപിക്കപ്പെട്ടതെങ്കിലും തീയതി വ്യക്തമല്ല. സിലിണ്ടർ ആകൃതിയിലുള്ള കോൺക്രീറ്റ് സ്തംഭമാണ് ഇപ്പോൾ നിലവിലുള്ളത്. മയ്യഴിപ്പുഴ കടലിനോടു ചേരുന്ന അഴിമുഖത്തിന്റെ തെക്കുവശത്തുള്ള പുലിമുട്ടിന്റെ തുടക്കത്തിലാണ് ഈ വിളക്കുമാടം സ്ഥിതി ചെയ്യുന്നത്. ഈ വിളക്കുമാടം ഇപ്പോൾ പ്രവർത്തനരഹിതമാണ്.
ഭൂസ്ഥാനം:
കടലൂർ പോയിന്റ് വിളക്കുമാടം
തിക്കൊടി വിളക്കുമാടമെന്നും ഇത് അറിയപ്പെടുന്നു. കൊയിലാണ്ടി റെയിൽവേ സ്റ്റേഷന് 9 കിലോമീറ്റർ അകലെയാണിത്. 34 മീറ്ററാണ് ഇപ്പോഴുള്ള വിളക്കുമാടത്തിന്റെ ഉയരം. വൃത്താകൃതിയാണ് സ്തംഭത്തിനുള്ളത്. ഇടവിട്ട കറുപ്പും വെളുപ്പും വരകളായാണ് നിറം കൊടുത്തിരിക്കുന്നത്. 1909 ഒക്ടോബർ 20-നായിരുന്നു ഈ വിളക്കുമാടം ഉപയോഗത്തിൽ വന്നത്. മെറ്റൽ ഹാലൈഡ് ദീപമാണ് പ്രകാശസ്രോതസ്സായി ഉപയോഗിക്കുന്നത്. കടൽത്തീരത്തുനിന്ന് 10 കിലോമീറ്റർ അകലെയായി സമുദ്രോപരിതലത്തിനു താഴെയുള്ള പാറക്കല്ലുകളെപ്പറ്റി നാവികരെ താക്കീതുചെയ്യാനായിരുന്നുവത്രേ ഈ ദീപസ്തംഭം നിർമ്മിക്കപ്പെട്ടത്.
1906-07 കാലഘട്ടത്തിലാണ് നിർമ്മാണം തുടങ്ങിയത്. 1909-ൽ പൂർത്തീകരിക്കപ്പെട്ടു. അന്ന് ഉപയോഗിക്കാൻ തുടങ്ങിയ പ്രകാശസംവിധാനം (ബിർമിംഗ്ഹാമിലെ ചാൻസ് ബ്രദേഴ്സ് നിർമിച്ചുനൽകിയത്) 1995 മാർച്ച് 16-ന് മാറ്റുന്നതുവരെ പ്രവർത്തിക്കുന്നുണ്ടായിരുന്നുവത്രേ. അതിനുശേഷം 1996 ആഗസ്റ്റ് 8-ന് മെറ്റൽ ഹാലൈഡ് ലാമ്പ് ഉപയോഗത്തിൽ വരുന്നതുവരെ ഇൻകാൻഡസെന്റ് ദീപങ്ങളായിരുന്നു ഉപയോഗിക്കപ്പെട്ടിരുന്നത്. ഇതോടൊപ്പം ഡയറക്റ്റ് ഡ്രൈവ് സിസ്റ്റവും ഉപയോഗിച്ചുതുടങ്ങി.
ഭൂസ്ഥാനം:
കോഴിക്കോട് വിളക്കുമാടം
ഇപ്പോൾ പ്രവർത്തനത്തിലില്ലാത്ത ഒരു വിളക്കുമാടം കോഴിക്കോട്ടുണ്ട്. 1907-ലാണ് ഇത് സ്ഥാപിക്കപ്പെട്ടത്. ഇപ്പോഴുള്ള വിളക്കുമാടത്തിന് 15മീറ്റർ ഉയരമുണ്ട്.
ഇവിടെ ആദ്യം വിളക്കുമാടം സ്ഥാപിക്കപ്പെട്ടത് 1847-ലായിരുന്നു. ആ വിളക്കുമാടത്തിന് 102.5 അടി (ഏകദേശം 33 മീറ്റർ) ഉയരമുണ്ടായിരുന്നു. 6 സെക്കന്റിൽ രണ്ടുപ്രാവശ്യം മിന്നുന്ന വെള്ള നിറത്തിലുള്ള പ്രകാശം തെളിഞ്ഞ കാലാവസ്ഥയിൽ 14 നാഴിക അകലെ വരെ കാണാമായിരുന്നു എന്നു് ലോഗൻ മലബാർ മാനുവലിൽ രേഖപ്പെടുത്തിയിട്ടുണ്ടു്. വെള്ളനിറം പൂശിയ സിലിണ്ടർ ആകൃതിയിലുള്ള സ്തംഭമാണ് വിളക്കുമാടത്തിന്റേത്.
ഭൂസ്ഥാനം:
ബേപ്പൂർ വിളക്കുമാടം
30.48 മീറ്റർ നീളമുള്ള ആറുവശങ്ങളുള്ള സ്തംഭമാണ് ഈ വിളക്കുമാടത്തിനുള്ളത്. ചുവപ്പും വെളുപ്പും നിറങ്ങളിൽ ഇടവിട്ടുള്ള ബാൻഡുകളായാണ് നിറം കൊടുത്തിട്ടുള്ളത്. 1977 നവംബർ 21-നാണ് ഇത് ഉപയോഗത്തിൽ വന്നത്. മെറ്റൽ ഹാലൈഡ് ദീപമാണ് പ്രകാശസ്രോതസ്സായി ഉപയോഗിക്കുന്നത്. ഫറൂഖ് റെയിൽ സ്റ്റേഷനിൽ നിന്ന് 4 കിലോമീറ്റർ ദൂരെയാണിത്
ഭൂസ്ഥാനം:
പൊന്നാനി വിളക്കുമാടം
30 മീറ്റർ ഉയരമുള്ള വൃത്താകൃതിയിലുള്ള സ്തംഭമാണ് ഈ വിളക്കുമാടത്തിനുള്ളത്. 1983 ഏപ്രിൽ 17-നാണ് ഇത് ഉപയോഗത്തിൽ വന്നത്. മെറ്റൽ ഹാലൈഡ് ലാമ്പാണ് പ്രകാശസ്രോതസ്സ്. ഡയറക്റ്റ് ഡ്രൈവ് സംവിധാനവും ഏർപ്പെടുത്തിയിട്ടുണ്ട്. കുറ്റിപ്പുറം റെയിൽ സ്റ്റേഷനിൽ നിന്ന് 20 കിലോമീറ്റർ ദൂരെയാണിത്.
ഭൂസ്ഥാനം:
ചേറ്റുവ വിളക്കുമാടം
30 മീറ്റർ ഉയരമുള്ള വൃത്താകൃതിയിലുള്ള കോൺക്രീറ്റ് സ്തംഭമാണ് വിളക്കുമാടത്തിനുള്ളത്. 1986 സെപ്റ്റംബർ 9-നാണ് ഇത് ഉപയോഗത്തിൽ വന്നത്. ഗുരുവായൂർ റെയിൽ സ്റ്റേഷനിൽ നിന്ന് 8 കിലോമീറ്റർ ദൂരത്താണീ വിളക്കുമാടം സ്ഥിതി ചെയ്യുന്നത്.
ഭൂസ്ഥാനം:
അഴീക്കോട് വിളക്കുമാടം
30 മീറ്റർ ഉയരമുള്ള ചതുരാകൃതിയിലുള്ള കോൺക്രീറ്റ് സ്തംഭമാണ് ഈ വിളക്കുമാടത്തിനുള്ളത്. കറുപ്പും വെളുപ്പും ഇടവിട്ടുള്ള ബാൻഡുകളായാണ് ചായം പൂശിയിരിക്കുന്നത്. 1982 ഏപ്രിൽ 30-നാണ് ഇത് ഉപയോഗത്തിൽ വന്നത്. ആദ്യം ഇൻകാന്റസെന്റ് ദീപങ്ങളായിരുന്നു സ്ഥാപിച്ചിരുന്നതെങ്കിലും 1997 സെപ്റ്റംബർ മുതൽ 230V 400W മെറ്റൽ ഹാലൈഡ് ദീപങ്ങളാണ് ഉപയോഗിക്കുന്നത്. ഡയറക്റ്റ് ഡ്രൈവ് സംവിധാനവും മെറ്റൽ ഹാലൈഡ് ദീപങ്ങൾക്കൊപ്പം സ്ഥാപിക്കപ്പെട്ടു. കൊടുങ്ങല്ലൂരിൽ നിന്ന് 8 കിലോമീറ്റർ ദൂരെയാണീ വിളക്കുമാടം.
ഈ സ്ഥാനത്ത് നിലവിലുള്ള വിളക്കുമാടം നിർമ്മിക്കുന്നതിനു മുൻപായി ദിശ മനസ്സിലാക്കാനുള്ള ദീപങ്ങളൊന്നും നിലവിലുണ്ടായിരുന്നില്ല. കൊച്ചിയിലെ വിളക്കുമാടത്തിൽ ഉപയോഗിക്കാൻ ഉദ്ദേശിച്ചിരുന്ന റേഡിയോ ബീക്കൺ (നൗടൽ നിർമിതം) അഴീക്കോടിലേയ്ക്ക് മാറ്റുകയും 1982 ഏപ്രിൽ 30 മുതൽ പ്രവർത്തനമാരംഭിക്കുകയും ചെയ്തു. ഉപകരണങ്ങൾ നൽകിയത് മെസേഴ്സ് ജെ. സ്റ്റോൺ (ഇന്ത്യ) എന്ന കമ്പനിയാണ്.
ഭൂസ്ഥാനം:
വൈപ്പിൻ (കൊച്ചിൻ) വിളക്കുമാടം
വൈപ്പിൻ ജെട്ടിയിൽ നിന്ന് 5 കിലോമീറ്റർ ദൂരെ പുതുവൈപ്പ് എന്ന സ്ഥലത്താണീ വിളക്കുമാടം സ്ഥിതിചെയ്യുന്നത്. 46 മീറ്റർ ഉയരമുള്ള വൃത്താകൃതിയിലുള്ളതും രണ്ട് പാളികളുള്ളതുമായ സിമറ്റ് സിമറ്റ് സ്തംഭമാണീ വിളക്കുമാടത്തിനുള്ളത്. 1979 നവംബർ 15നാണ് ഇത് പ്രവർത്തനസജ്ജമായത്. ദീപത്തിന് 28 നോട്ടിക്കൽ മൈൽ ദൂരത്തെത്താനാവുമത്രേ. മെറ്റൽ ഹാലൈഡ് ദീപവും ഡയറക്റ്റ് ഡ്രൈവ് സിസ്റ്റവുമാണിതിൽ ഉപയോഗിച്ചിരിക്കുന്നത്.
ഭൂസ്ഥാനം:
ഫോർട്ട് കൊച്ചിയിലെ പഴയ വിളക്കുമാടം
1839 മുതൽ തന്നെ ഫോർട്ട് കൊച്ചിയിൽ ഒരു വിളക്കുമാടം പ്രവർത്തനത്തിലുണ്ടായിരുന്നു. എണ്ണകൊണ്ടു കത്തുന്ന ദീപമായിരുന്നു പ്രകാശസ്രോതസ്സ്. 1902-ൽ പുതിയ വിളക്കും പ്രകാശപ്രതിഫലന സംവിധാനവും നിലവിൽ വന്നു. 1914-ൽ വീണ്ടും പരിഷ്കരണങ്ങൾ നടത്തപ്പെട്ടു. 1920-ൽ 10 മീറ്റർ ഉയരമുള്ള പുതിയ സ്തംഭം നിലവിൽ വന്നു. രണ്ട് കറുപ്പ് വലയങ്ങളും ഒരു വെളുപ്പു നിറത്തിലുള്ള വലയവുമായിരുന്നു ഇതിൽ പൂശിയിരുന്ന നിറങ്ങൾ. പഴയ സ്തംഭത്തിലെ പ്രകാശവിസരണ സംവിധാനം പുതിയ സ്തംഭത്തിലേയ്ക്ക് മാറ്റപ്പെട്ടു. 1936-ൽ പ്രദേശം ആകമാനം വികസിക്കുകയുണ്ടായി. 25 മീറ്റർ ഉയരത്തിലുള്ള സ്റ്റീൽ സ്തംഭം സ്ഥാപിക്കപ്പെട്ടു. ചാരനിറമായിരുന്നു ഇതിന്. ഗാസുപയോഗിച്ചുള്ള ഒരു പ്രകാശസ്രോതസ്സ് ഇതിൽ സ്ഥാപിച്ചു. 1966-ൽ സൺ വാൾവ് എന്ന സംവിധാനം നിലവിൽ വന്നു. കൂടുതൽ ഉയരമുള്ളതും ശക്തിയുള്ള ഒരു വൈദ്യുതവിളക്കും റേഡിയോ ബീക്കൺ സംവിധാനവുമുള്ള സ്തംഭം സ്ഥാപിക്കാൻ പദ്ധതിയുണ്ടാക്കപ്പെട്ടു. പക്ഷേ ഫോർട്ട് കൊച്ചി മേഖലയിൽ ഇതിന് സ്ഥലം ലഭ്യമല്ലാതിരുന്നതിനാൽ പുതിയ വിളക്കുമാടം വൈപ്പിൻ ദ്വീപിലെ പുതുവൈപ്പിലേക്കും റേഡിയോ ബീക്കൺ അഴീക്കോടിലേയ്ക്കും മാറ്റാൻ തീരുമാനമെടുത്തു.
മനക്കോടം വിളക്കുമാടം
ചേർത്തല റെയിൽവേ സ്റ്റേഷനിൽ നിന്ന് 10 കിലോമീറ്റർ ദൂരെ അന്ധകാരനഴിയിലാണു് മനക്കോടം വിളക്കുമാടം സ്ഥിതി ചെയ്യുന്നത്. എൻ.എച്ച്. 47-ൽ പട്ടണക്കാട് നിന്ന് 3 കിലോമീറ്റർ പടിഞ്ഞാറാണിതിന്റെ സ്ഥാനം. 33.8 മീരർ ഉയരമുള്ള ചതുരാകൃതിയിലുള്ള കോൺക്രീറ്റ് സ്തംഭമാണ് ഈ ഇതിനുള്ളത്. 1979 ആഗസ്റ്റ് 1-നാണ് ഇത് ഉപയോഗത്തിൽ വന്നത്.
ഈ വിളക്കുമാടം സ്ഥാപിക്കപ്പെടുന്നതിനു മുൻപ് ഇവിടെ കടൽ യാത്രക്കാരെ സഹായിക്കത്തക്ക ദീപങ്ങൾ നിലവിലുണ്ടായിരുന്നില്ല. 1972-ൽ 30 മീറ്റർ ഉയരമുള്ള സിലിണ്ടർ ആകൃതിയിലുള്ള സ്തംഭം കപ്പൽ യാത്രികരെ സഹായിക്കാനായി സ്ഥാപിക്കാൻ പദ്ധതിയിട്ടിരുന്നു. അടിത്തറയെ താങ്ങത്തക്ക ഉറപ്പ് മണ്ണിനില്ലാതിരുന്നതിനാൽ ഘടന നാലു തൂണുകളിൽ താങ്ങി നിർത്തിയിരിക്കുന്ന കോൺക്രീറ്റ് ചട്ടക്കൂടിലേയ്ക്ക് മാറ്റി. നാലു കാലുകൾ ഒരു സർവീസ് മുറിയെ താങ്ങി നിർത്തുന്നുമുണ്ട്. ഈ വിളക്കുമാടത്തിന്റെ പണി വളരെത്താമസിച്ചാണ് പൂർത്തിയായത്. 1979-ൽ സ്തംഭം പൂർത്തിയായതിനു ശേഷം മെസേഴ്സ് ജെ. സ്റ്റോൺ (ഇന്ത്യ) നൽകിയ ഉപകരണങ്ങൾ ഇതിൽ സ്ഥാപിച്ചു. 1998 സെപ്റ്റംബർ 21-ന് ഇൻകാൻഡസെന്റ് ദീപത്തിന് പകരം മെറ്റൽ ഹാലൈഡ് ദീപവും ഡയറക്റ്റ് ഡ്രൈവ് സംവിധാനവും ഇവിടെ സജ്ജമാക്കപ്പെട്ടു.
ഭൂസ്ഥാനം:
ആലപ്പുഴ വിളക്കുമാടം
ആലപ്പുഴ തീവണ്ടി സ്റ്റേഷനിൽ നിന്ന് 1 കിലോമീറ്റർ ദൂരെയാണീ വിളക്കുമാടം. കേരളത്തിലെ ഏറ്റവും പഴയ വിളക്കുമാടം ആലപ്പുഴയിലേതായിരുന്നുവത്രേ. 1862-ലാണ് ആദ്യത്തെ തീകൂട്ടി വെളിച്ചമുണ്ടാക്കിയിരുന്ന ദീപസ്തംഭം നിർമ്മിക്കപ്പെട്ടത്. ഇപ്പോൾ നിലവിലുള്ള സ്തംഭം 1960 ആഗസ്റ്റ് 4-നാണ് ഉപയോഗത്തിൽ വന്നത്. 28 മീറ്ററാണ് ഉയരം. വൃത്താകൃതിയിലുള്ള സ്തംഭത്തിന് ചുവപ്പും വെളുപ്പും വലയങ്ങളായാണ് ചായം പൂശിയിരിക്കുന്നത്.
തിരുവിതാംകൂറിലെ പ്രധാന തുറമുഖമായിരുന്നുവത്രേ ആലപ്പുഴ. ആലപ്പുഴയിൽ തുറമുഖവും കായലും തുറമുഖവും തമ്മിൽ ബന്ധിപ്പിക്കുന്ന കനാൽ സംവിധാനവും നിർമിച്ചത് രാമ രാജ ബഹദൂറിന്റെ ഭരണകാലത്ത് അദ്ദേഹത്തിന്റെ പ്രധാനമന്ത്രിയായിരുന്ന രാജാ കേശവദാസൻ ആയിരുന്നുവത്രേ. തുറമുഖം 1772-ൽ സ്ഥാപിക്കപ്പെടുകയും ഇതിനെത്തുടർന്ന് ഇന്ത്യയിലെയും യൂറോപ്പിലെയും സ്ഥലങ്ങളിൽ നിന്നുള്ള കപ്പലുകൾ ഇവിടെ വന്നുതുടങ്ങുകയും ചെയ്തു. പതിനെട്ടാം നൂറ്റാണ്ടിൽ ഇവിടെ സ്ഥിരമായ പ്രകാശസ്രോതസ്സ് ഇല്ലായിരുന്നു. കടല്പാലത്തിന്റെ അറ്റത്തുള്ള ഒരു ദീപമായിരുന്നുവത്രേ ഈ സമയത്ത് നാവികർക്ക് ദിശമനസ്സിലാക്കാനുള്ള ഏകമാർഗ്ഗം.
1960-ൽ വൈദ്യുതി ലഭ്യമായതിനെത്തുടർന്ന് മെസേഴ്സ് ബി.ബി.റ്റി. പാരീസ് നിർമിച്ച ഉപകരണം ഉപയോഗിച്ചുതുടങ്ങി. 1960 ആഗസ്റ്റ് 4-ന്. 1998 ഏപ്രിൽ 8-ന് ഡയറക്റ്റ് ഡ്രൈവ് സംവിധാനം ഉപയോഗിച്ചു തുടങ്ങി. 1998 ഡിസംബർ 30 മുതൽ അടിയന്തരഘട്ടങ്ങളിൽ ഉപയോഗിക്കാനുള്ള ഒരു സംവിധാനവും നിലവിൽ വന്നു. ഇൻകാൻഡസെന്റ് ദീപങ്ങൾ 1999 ഫെബ്രുവരി 28-ൽ മെറ്റൽ ഹാലൈഡ് ദീപങ്ങൾക്ക് വഴിമാറി.
ഭൂസ്ഥാനം:
വലിയഴീക്കൽ വിളക്കുമാടം
2021 ഒക്‌റ്റോബർ 30-ന് ഉദ്ഘാടനം ചെയ്ത വിളക്കുമാടമാണിത്. ആലപ്പുഴ ജില്ലയിൽ വലിയഴീക്കലാണ് ഇത് സ്ഥിതി ചെയ്യുന്നത്. വലിയഴീക്കൽ ഹാർബറിലേയ്ക്കുള്ള വഴികാണിക്കാനാണ് ഇത് സ്ഥാപിച്ചത്.
കോവിൽത്തോട്ടം വിളക്കുമാടം
കൊല്ലം ജില്ലയിൽ ചവറയ്ക്കടുത്താണിത്. 18 മീറ്റർ ഉയരമുള്ള സ്തംഭമാണ് ഈ വിളക്കുമാടത്തിനുള്ളത്. കറുപ്പും വെളുപ്പും വലയങ്ങളായാണ് ചായം പൂശിയിരിക്കുന്നത്. ഹാലജൻ ദീപമാണ് പ്രകാശസ്രോതസ്സ്.
ഈ വിളക്കുമാടം പണികഴിപ്പിക്കുന്നതിനു മുൻപായി ഇവിടെയൊരു കൊടിമരം നിലവിലുണ്ടായിരുന്നു. മരം കൊണ്ടുള്ള ഒരു ഗോപുരം പിന്നീട് ഇവിടെ സ്ഥാപിക്കുകയുണ്ടായി. 1953 ഫെബ്രുവരി 14-ന് തെളിഞ്ഞണയുന്ന തരം ഒരു ഗാസ് ദീപം സ്ഥാപിച്ചു. 1960-1961-ൽ ഗോപുരം സ്ഥാപിക്കുമെന്നും അപ്പോൾ മാറ്റാമെന്നുമുള്ള ധാരണയിലായിരുന്നു ഈ സംവിധാനം സ്ഥാപിച്ചത്.
1962 ജനുവരി 1-നാണ് വിളക്കുമാടം പ്രവർത്തനമാരംഭിച്ചത്. ബി.ബി.റ്റി., പാരീസ് എന്ന നിർമാതാവാണ് ഉപകരണങ്ങൾ ലഭ്യമാക്കിയത്.
ഗിർഗാവ് ചൗപാട്ടി
മുംബൈയിലെ ഗിർഗാവ് പ്രദേശത്ത് മറൈൻ ഡ്രൈവിനടുത്തുള്ള പ്രശസ്തമായ ഒരു കടൽത്തീരമാണ് ഗിർഗാവ് ചൗപാട്ടി (മറാഠി: गिरगाव चौपाटी). ഗണേഷ് വിസർജൻ ഉത്സവത്തിന് പ്രസിദ്ധമാണ് ഈ ബീച്ച്. മുംബൈ, പൂനെ എന്നിവിടങ്ങളിൽ നിന്നും ആയിരക്കണക്കിന് സഞ്ചാരികളാണ് ഗണേശ വിഗ്രഹം നിമഞ്ജനം ചെയ്യുവാനായി ഇവിടെയെത്തുന്നത്. എല്ലാ വർഷവും 'രാംലീലാ' ആഘോഷം നടക്കുന്ന നഗരത്തിലെ നിരവധി സ്ഥലങ്ങളിൽ ഒന്നാണ് ഇത്. കടൽത്തീരത്ത് നിരവധി ഭേൽപുരി, പാനിപ്പുരി, റാഗഡാ പട്ടി, പാവ് ബാജി തുടങ്ങിയ ലഘുഭക്ഷണങ്ങൾ കച്ചവടം ചെയ്യുന്നവരെ കാണാം. സന്ദർശകർക്ക് വിരിച്ചിരിക്കുവാനായി പായകൾ വാടകയ്ക്ക് നൽകുന്നവരും ഇവിടെയുണ്ട്.
കേരളത്തിലെ വിളക്കുമാടങ്ങൾ
കോവിൽത്തോട്ടം വിളക്കുമാടം
ഭൂസ്ഥാനം:
തങ്കശ്ശേരി വിളക്കുമാടം
thumb|right|200px|തങ്കശ്ശേരി വിളക്കുമാടം കൊല്ലം റെയിൽവേ സ്റ്റേഷനിൽ നിന്ന് 3 കിലോമീറ്റർ ദൂരെയാണിത്. 41 മീറ്റർ ഉയരമുള്ള വൃത്താകൃതിയുള്ള സ്തംഭമാണിതിനുള്ളത്. ചുവപ്പും വെളുപ്പും നിറത്തിൽ ചരിഞ്ഞ ബാൻഡുകളായാണ് ചായം പൂശിയിരിക്കുന്നത്. 1902 മുതൽ ഇത് ഉപയോഗത്തിലുണ്ട്.
ഗിർഗാവ് ചൗപാട്ടി
മുംബൈ ഭീകരാക്രമണത്തിലെ തീവ്രവാദി അജ്മൽ കസബ് പിടിക്കപ്പെടുകയും അറസ്റ്റ് ചെയ്യപ്പെടുകയും ചെയ്തത് ഈ പ്രദേശത്തുവെച്ചാണ്. കസബിനെ അറസ്റ്റ് ചെയ്ത പൊലീസുകാരനായ തുക്കാറാം ഓംബ്ലെയുടെ ഒരു വെങ്കല പ്രതിമ 2009 നവംബർ 26 ന് ഇവിടെ സ്ഥാപിക്കപ്പെട്ടു.
ചിത്രശാല
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ വർഗ്ഗം:ഇന്ത്യയിലെ കടൽത്തീരങ്ങൾ
കേരളത്തിലെ വിളക്കുമാടങ്ങൾ
തങ്കശ്ശേരി വിളക്കുമാടം
ഈ വിളക്കുമാടം സ്ഥാപിക്കുന്നതിനും മുൻപായി ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ കപ്പലുകളെ സഹായിക്കാനായി പത്തൊൻപതാം നൂറ്റാണ്ടിന്റെ മദ്ധ്യത്തിൽ ഒരു സ്തംഭത്തിന്റെ മുകളിൽ എണ്ണ കൊണ്ട് കത്തുന്ന ദീപം ഇവിടെ സ്ഥാപിച്ചിരുന്നു. 1902-ൽ സ്ഥാപിച്ച സ്തംഭത്തിൽ വിള്ളലുകൾ വീണതിനെത്തുടർന്ന് 1940-ൽ അറ്റകുറ്റപ്പണികൾ നടന്നിരുന്നു. പ്രകാശസ്രോതസ്സ് 1962-ലും 1967-ലും 1994-ലും മാറ്റപ്പെടുകയുണ്ടായി
ഭൂസ്ഥാനം:
അഞ്ചുതെങ്ങ് വിളക്കുമാടം
കടക്കാവൂർ തീവണ്ടി സ്റ്റേഷനിൽ നിന്ന് ഇവിടേയ്ക്ക് 6 കിലോമീറ്റർ ദൂരമാണുള്ളത്. 38 മീറ്റർ ഉയരമുള്ള വൃത്താകൃതിയിലുള്ള കോൺക്രീറ്റ് സ്തംഭമാണിതിനുള്ളത്. കറുപ്പും വെളുപ്പും വലയങ്ങളായാണ് നിറം കൊടുത്തിരിക്കുന്നത്. 1988 ഏപ്രിൽ 30നാണ് ഇത് ഉപയോഗിക്കാൻ തുടങ്ങിയത്.
പ്രകാശസ്രോതസ്സ് 2003 ഏപ്രിൽ മുപ്പതിന് പരിഷ്കരിക്കപ്പെടുകയുണ്ടായി.
ഭൂസ്ഥാനം:
വിഴിഞ്ഞം വിളക്കുമാടം
തിരുവനന്തപുരത്തുനിന്ന് വിഴിഞ്ഞത്തേയ്ക്ക് 16 കിലോമീറ്റർ ദൂരമുണ്ട്. പതിനെട്ടും പത്തൊൻപതും നൂറ്റാണ്ടുകളിൽ ഇതൊരു വിപുലമായ തുറമുഖമായിരുന്നു. വിഴിഞ്ഞത്ത് പതിനെട്ടാം നൂറ്റാണ്ടിൽ ദീപസ്തംഭങ്ങൾ ഉണ്ടായിരുന്നതായി തെളിവുകളൊന്നുമില്ല. തുറമുഖത്തേയ്ക്ക് കടക്കുന്ന കപ്പലുകൾക്ക് പകൽസമയത്ത് സഹായത്തിനായി ഒരു ഫ്ലാഗ് മാസ്റ്റ് ഉണ്ടായിരുന്നതിന്റെ ലക്ഷണങ്ങളുണ്ട്. പത്തൊൻപതാം നൂറ്റാണ്ടിന്റെ അവസാനത്തോടെ ഈ തുറമുഖം ശ്രദ്ധിക്കപ്പെടാതെയായി.
ഭൂസ്ഥാനം:
ഇതിനടുത്തുള്ള കൊളച്ചലിൽ 1925-ൽ ഒരു ദീപസ്തംഭം സ്ഥാപിക്കുകയുണ്ടായി. 1960-ൽ വിഴിഞ്ഞത്ത് ഫ്ലാഗ് മാസ്റ്റ് (day mark beacon) സ്ഥാപിക്കപ്പെട്ടു.
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ വിളക്കുമാടങ്ങൾ
മലവേപ്പ്
ഇരുപത്തഞ്ച്‌ മീറ്ററോളം ഉയരം വയ്ക്കുന്ന ഒരിനം മരമാണ് മലവേപ്പ്‌. ഇന്ത്യയിലെ പശ്ചിമഘട്ടത്തിൽ ഇവ കാണപ്പെടുന്നു. മലവേമ്പ്, വലിയവേപ്പ്, കാട്ടുവേപ്പ് എന്നെല്ലാം അറിയപ്പെടുന്നു. വളരെവേഗം വളരുന്ന മരമാണ് മലവേപ്പ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:മീലിയേസീ
ഫിഫ 09
ഫിഫ 09, ഇ.എ സ്പോർട്ട്സ് പ്രസിദ്ധീകരിച്ച ഒരു ഫുട്ബോൾ വീഡിയോ ഗെയിം ആണ്. 2008ന്റെ അവസാന പാതിയിലാണ് വിവിധ വേർഷനുകളിൽ ഈ ഗെയിം പുറത്തിറങ്ങിയത്. ലെറ്റ്സ് ഫിഫ 09 എന്ന പരസ്യ വാചകത്തോടെയാണ് ഈ ഗെയിം പുറത്തിറങ്ങിയത്.
ലീഗുകളും ടീമുകളും
30 ലീഗുകളിലായി 500ലധികം ടീമുകൾ ഈ ഗെയിമിലുണ്ട്, അവ കൂടാതെ 41 രാജ്യങ്ങളും ഈ ഗെയിമിൽ ഉൾപ്പെട്ടിരിക്കുന്നു.
അന്തർദേശീയ ടീമുകൾ
മൊത്തം 41 അന്തർദേശീയ ടീമുകൾ ഫിഫ 09ൽ ഉണ്ട്. എന്നാൽ 2002, 2010 വർഷങ്ങളിൽ ലോകകപ്പ് യോഗ്യത നേടിയ ജപ്പാൻ ടീം ഈ ഗെയിമിൽ ഉൾപ്പെട്ടിട്ടില്ല.
1 contains one or more fictitious players. 2 without national federation's crest included in game, and without branded kits. 3 with federation's crest, but not branded kits.
അവലംബം
വർഗ്ഗം:വീഡിയോ ഗെയിമുകൾ.
ഉടുമ്പുന്തല
കണ്ണൂർ, കാസർഗോഡ് എന്നീ ജില്ലകളുടെ അതിർത്തിയിൽ കാസർഗോഡ് ജില്ലയുടെ ഭാഗമായി സ്ഥിതി ചെയ്യുന്ന ഗ്രാമമാണ്‌ ഉടുമ്പുന്തല. ഗ്രാമത്തിനു പടിഞ്ഞാറു വശത്തായി കവ്വായി പുഴ സ്ഥിതി ചെയ്യുന്നു. ഒട്ടേറെ ഫുട്ബോൾ ആരാധകരുള്ള ഗ്രാമമാണിത്.
ചരിത്രം
ഏകദേശം 1000 വർഷങ്ങൾക്ക് മുമ്പ് ഈ പ്രദേശം കടലിനടിയിലായിരുന്നു. ദുരന്തങ്ങൾ ഉണ്ടായപ്പോൾ ഉടുമ്പുന്തല കാവായി പുഴ, മാടക്കൽ ദ്വീപ്, കടപ്പുറം പടിഞ്ചരൻ പുഴ, കടപ്പുറം തുടങ്ങി നിരവധി സ്ഥലങ്ങളും നദികളും പ്രത്യക്ഷപ്പെട്ടു. ക്രമേണ ചില ഫ്യൂഡൽ ഭരണാധികാരികൾ നിരവധി തൊഴിലാളികളുമായി ഈ പ്രദേശത്ത് പ്രവേശിച്ച് അവരുടെ താമസത്തിനും കൃഷിക്കും വേണ്ടി ലാൻഡ്സ്കേപ്പ് ചെയ്തു. അതിനുശേഷം ഉടുമ്പുന്തല, കൈക്കോട്ടുകടവ്, വൾവക്കാട്, മാടക്കൽ തുടങ്ങിയ സ്ഥലങ്ങളിൽ നാലുപുറപ്പാട്ട് കുടുംബങ്ങൾ അതിക്രമിച്ചു കയറി. നാലുപുറപ്പാട്ട് ഇബ്രാഹിം ഹാജി, മുഹമ്മദ് കുഞ്ചി ഹാജി തുടങ്ങിയ സഹോദരങ്ങൾ അവരുടെ മരണം വരെ ഭരിച്ചു. അവർ തങ്ങളുടെ ഭൂമിയിൽ ചിലത് മസ്ജിദ് കമ്മിറ്റികൾക്ക് വഖഫ് ആയി സമർപ്പിച്ചു.
ഗതാഗതം
പ്രാദേശിക റോഡുകൾക്ക് NH.66 ലേക്ക് പ്രവേശനമുണ്ട്, ഇത് വടക്ക് മംഗലാപുരത്തേയും തെക്ക് കോഴിക്കോട്ടേയും ബന്ധിപ്പിക്കുന്നു. മംഗലാപുരം-പാലക്കാട് പാതയിൽ പയ്യന്നൂരിലുള്ള പയ്യന്നൂർ റെയിൽവേ സ്റ്റേഷനാണ് ഏറ്റവും അടുത്തുള്ള റെയിൽവേ സ്റ്റേഷൻ. മംഗലാപുരം, കണ്ണൂർ അന്താരാഷ്ട്ര വിമാനത്താവളം, കോഴിക്കോട് വിമാനത്താവളം എന്നിവിടങ്ങളിൽ വിമാനത്താവളങ്ങളുണ്ട്. ഏറ്റവും അടുത്തുള്ള വിമാനത്താവളം കണ്ണൂർ ഇന്റർനാഷണൽ എയർപോർട്ടാണ്.
References
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ബാർബറ വാൾട്ടേഴ്‌സ്
അമേരിക്കൻ പ്രക്ഷേപണ പത്രപ്രവർത്തക, എഴുത്തുകാരി, ടെലിവിഷൻ അവതാരിക എന്നിവയാണ് ബാർബറ ജിൽ വാൾട്ടേഴ്‌സ്. (ജനനം: സെപ്റ്റംബർ 25, 1929). ടുഡേ, ദി വ്യൂ, 20/20, എബിസി ഈവനിംഗ് ന്യൂസ് എന്നിവയുൾപ്പെടെ നിരവധി ടെലിവിഷൻ പ്രോഗ്രാമുകൾ വാൾട്ടേഴ്‌സ് ആതിഥേയയായിരുന്നിട്ടുണ്ട്. മുഴുവൻസമയ ആതിഥേയയായും കോൺട്രിബ്യൂട്ടറായും വിരമിച്ച ശേഷം, അവർ ഇടയ്ക്കിടെ എബിസി ന്യൂസിനായി 2015 വരെ റിപ്പോർട്ട് ചെയ്യുന്നത് തുടർന്നു.